text:
Kusolwe amarabi kushona ibhunguComment on this story
SIMPHIWE NDWANDWE
KUSOLWA ukuthi amarabi asephinde akhipha isidumbu eThekwini kulandela ukushona kwebhungu laseTshelimnyama elilunywe yinja ngo-Julayi laze lashonela esibhedlela ngemuva kokugula okulixine isikhashana okuhlobene namarabi.
USiyabonga Majola (21) ushonele esibhedlela i-R K Khan ngemuva kokungeniswa kuso ebambekile ngenxa yokugonyuluka, ukuhlanza nokuphelelwa ngamandla.
Unina kamufi, uNksz Nikiwe Majola (40), uthe indodana yakhe yalunywa yinja yasendaweni ngoJulayi 19 yaze yaya esibhedlela ngomhla ka-22 ngoba iqiniswa yizinhlungu.
Esibhedlela uthe uSiyabonga akaze alaliswe wajovwa imijovo emine wase enikwa amaphilisi kwaba kuyaphela njalo. Uthe ukumqinisa ukugula kumqale ngoLwesibili ngeledlule ngesikhathi ezwa ehlaselwa ngamakhaza waze wacabanga ukuthi uphethwe ngumkhuhlane.
Ngosuku olulandelayo kumqinise kakhulu kangangoba bese kunzima ngisho ukuthi adle, esebuyisa into engapheli. UNksz Majola uthe bethukile uma esedlikiza into ehlasimulisayo base bemphuthumisa esibhedlela iR K Khan phakathi kwamabili lapho egcine eshonele khona ngoLwesihlanu.
Uthe njengamanje kusalindwe ukuthi kwenziwe yonke imicikilisho yokuhlola ukuthi ngabe uhanjiswe yisifo samarabi ngempela yini uSiyabonga.
Lo mndeni ukhale kakhulu ngempatho engeyinhle umufi ayithole esibhedlela i-R K Khan lapho abathe ubenganakiwe futhi ngesikhathi beyombona ngoLwesine bamfica eboshelwe ebhedeni ngebhandishi eceleni kunokungcola kokuphalaza kungekho ofuna ukwesula ngoba amanesi ethi ayawesaba amarabi.
USiyabonga uzongcwatshwa ngoMgqibelo kanti kulindeleke ukuthi uNgqongqoshe woMnyango wezoLimo nezeMvelo, uDkt Meshack Radabe, ekuseni ahambele lo mndeni ukuyokhalisana nawo ngokudlula emhlabeni kwendodana.
Okhulumela lo Mnyango, uMnuz Jeffrey Zikhali, uthe kusahanjiswe amasampula egazi ukuthi ayohlolwa e-laboratory ukuthi ngabe anaso yini lesi sifo samarabi ukuze kuqinisekiswe.
UMnuz Zikhali uthe umfana wakwaNzuza, eMlazi oneminyaka emine obelaliswe eMshiyeni ngoba enesifo samarabi usedluliselwe esibhedlela e-Clairwood.
Uthe isimo sakhe sibucayo njengasekuqaleni abukabikho ubungcono.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
‘UMotshekga akanawo uTwitter’Comment on this story
MHLENGI SHANGASE
UNGQONGQOSHE weMfundo eyisiSekelo, uNkk Angie Motshekga, useziqhelelanisile nomuntu ozibiza ngaye ku-Twitter.
Okhulumela uNkk Motshekga, uMnuz Panyaza Lesufi, uthe uNgqongqoshe akanawo u-Twitter njengoba kukhona ovule i-account ngegama lakhe lapho ebhala khona ngezemfundo.
“Kule account kubhalwa izinto kube sengathi nguNgqongqoshe kanti sifuna ukuqinisekisa ukuthi uNkk Motshekga akekho ku-Twitter. Usebenzisa eyoMnyango ethi, @dbe_SA,” kusho uLesufi.
Uxwayise labo abasebenzisa izinkundla zokuxhumana ukuthi bamshaye indiva ozibiza ngoNgqongqoshe ngoba le account ayimele uMnyango, uNgqongqoshe noma uhulumeni.
“Abantu abavule le account abananhlonipho futhi bafuna ukungcolisa igama likaNgqongqoshe,” kusho uLesufi.
Izolo ozibiza ngo-@AngieMotshekga, ubhale ku-Twitter ukuthi ucabanga ukuthi zonke izikole zibe nemitapo yolwazi ukuze othisha bangasheshi ukuphuma.
Enye yezinto ngukuthi abazali abahambise izingane zabo ezikoleni ngesikhathi ngoba izikole zodaka ngeke zizigcwalise.
Okunye obekubhaliwe ngukuthi abafundi abangayi ezikoleni ezizimele.
Ozenza uNkk Motshekga uke wabhala nokuthi uyafisa ukuthi ahlangane nowayenguMengameli wophiko lwentsha lwe-ANC uMnuz Julius Malema.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.

robotstxt: allowed

filter: keep


text:
IMetro yenza okuhlukile ukusiza abaculiComment on this story
NGIHLEZI ngizibuza ukuthi ngonjani umculo odlala emsakazweni kumbe kumele wenze njani ukuze kudlalwe umculo wakho.
NgoMgqibelo odlule ngike ngalalela uhlelo luka-Oscar Mdlongwa odume ngo-Oskido olubizwa nge-I Believe, kuMetro FM. Angisho kucace ukuthi angiyena umlandeli ka-Oskido emsakazweni ngimkhonze kakhulu uma eklwebha amapuleti.
Lolu hlelo selunesigaba lapho belanda khona umphathi womculo kulo msakazo azocacisela abalaleli ngezingoma ezidlalwa kulo msakazo, uphinde acacise ngento eyenza ezinye izingoma zingaphumeleli kumbe zigcine zingadlalwanga.
Phambilini kuthiwa kunabaculi ababedlalwa emsakazweni ngoba nakhu bekhokhile noma begwazile, okusho khona ukuthi babesuke bekhokhele lowo osuke ephethe uphiko lomculo.
Isimo asisafani njengoba manje kuyaye kuthiwe kunamakomiti alawula umculo kodwa okungaziwa ukuthi isekhona yini lento ebizwa nge-payola emsakazweni.
Ngicabanga ukuthi yinhle kakhulu into eyenziwa ngu-Oskido noDJ Nutty ophethe uphiko lomculo kulo msakazo.
IMetro FM ayiphoqelekile ukuthi ichazele abantu ngomculo okumele nokungamele udlalwe kodwa labo DJ ngokubona isidingo bayakwenza lokhu.
Kuhle lokhu ngoba ungathola umculi esehlukumezekile, engasafuni nokulalela umsakazo ngoba ecikwa wukuthi umculo wakhe awudlalwa kulowo msakazo kanti cha naye kunemigomo angayilandelile.
Isibonelo uNutty uthathe iculo likaDJ Zinhle walidlala wabe esethi leli culo licishe langaphumelela ukungena ohlwini lwezingoma ngoba lingahlelekile kahle.
Ukhale ngokuthi ubumnandi balo butholakala kakhulu ngasekugcineni, futhi kuba nesikhala eside lingasho lutho okuholela ekutheni abantu baze basuke kwi-dance floor bazitshele ukuthi liyabhora kanti cha limnandi, wukuthi nje alihleliwe ngendlela.
UNutty uphinde waveza ukuthi iMetro FM ayinanki-nga ngodaba lolimi, iculo lingaba nesiZulu, Xhosa, Sotho noma isiShangane uma limnandi bazolidlala.
Uxwayise oprojusa ngokuthi uma benza izingoma benze isiqiniseko sokuthi kuba khona lapho okuculwa khona ukuze ingoma idlalwe noma ngabe kunini kulo msakazo.
Uthe uma kungukuthi akukho lapho okuculwa khona ingoma kuyaphoqeleka ukuthi bayifake ngezimpelasonto kuphela.
Baningi abantu abasizakalayo ngalesi sigaba esikulolu hlelo, kwazise noprojusa bazothi bengena estudiyo babe bekwazi okudingwa yimisakazo.
Okubuhlungu ukuthi kasazi noma yonke imisakazo yenza njengeMetro FM yini kumbe nayo inokuthize ekholelwa kukho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kufe usana nonina kusha umjondoloComment on this story
BONISWA MOHALE
KUSHE owesifazane (25) washona nengane yakhe enezinyanga eziyisishiyagalolunye emijondolo yaseCato Crest, eThekwini izolo.
Ngokusho kwabantu abahlala kuleya mijondolo, lo mama ubeqashile kule ndawo.
Iningi labantu lithe lisola ukuthi umlilo uqale emjondolo womunye umuntu obephuthuma emsebenzini izolo ekuseni.
Abathandanga namagama abo noma ukuthathwa izithombe ngabezindaba.
Ikhansela lendawo, uNksz Zanele Ndzoyiya, uthe uvuswe ngo-4 ekuseni etshelwa ukuthi sekwenzeke umonakalo.
Uthe uthole unina wengane, uNksz Mathe Letioane, eseshonile nengane yakhe uPrincess.
Ngokusho kwekhansela, imbangela yomlilo kayaziwa kodwa kusolakala ukuthi uqalwe yisitofu sikapharafini noma ikhandlela obekushiywe kuvutha.
“Emjondolo akulula ukuthola ukuthi umlilo uqalwe yini njengoba abantu bevele bangaphumeli obala. Sesishiye konke ezandleni zamaphoyisa okuyiwona azocacisa ukuthi yini eqale lo mlilo oshise izindlu ezimbili wasithathela nomama osemncane nengane yakhe,” kusho uNksz Ndzoyiya.
Unxuse abantu ukuba baqaphele ikakhulukazi njengoba isimo sezulu sisibi.
Uthe omakhelwane kufanele baqaphele ukuthi bazicishile izitofu namakhandlela futhi bayeke nogesi wezinyokanyoka.
Izihlobo zikamufi bese zazisiwe ngokushona kwakhe kodwa bekungakaziwa ukuthi uzofihlwa nini.
Abanye abantu bathe ukube umasipala ububahlinzeka ngogesi ngabe isehlakalalo esifana nalesi asenzekanga.
NgoJulayi kube nemashi yabahlali basemijondolo base-Puntans Hill lapho bebewufuna ngodli ugesi.
Imizamo yokuthola ukuphawula kwamaphoyisa iphunzile njengoba engayiphendulanga imibuzo abethunyelelwe yona nge e-mail izolo ebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudlwengulwe ingane umama eyophuza
2012-10-09 14:01
Johannesburg - Kuboshwe indoda eSteytlerville, e-Eastern Cape,mayelana nezinsolo zokudlwengula intombazanyana, 6, kwathi umama wayo waboshelwa ubudedengu, kusho amaphoyisa aseWillowmore ngoLwesibili.
"Abazali bale ngane bayishiya yodwa emzini wabo ngesikhathi bezinkinka ngotshwala esipotini sendawo," kusho uWarrant
Officer Matthews Melani.
"Ngesikhathi sebebuya ngoMsombuluko ebusuku, ingane ibingekho, base bengena bephuma umuzi nomuzi beyifuna.
"Ingane yabe isidlwenguliwe ngesikhathi itholakala."
Umama wengane ube eseyaboshwa naye, ingane yagcinwa kwamakhelwane, ngesikhathi osonhlalakahle besayibhekela isikhungo.
Bobabili umama nomsolwa, 35, bazovela eNkantolo yeMantshi yaseSteytlerville ngoLwesithathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMnyango wezaManzi udinga izindodla
2012-03-14 14:01
Johannesburg - Uhulumeni unamathemba okuthi uzoyithola imali engu-R25 billion, evela kubatshalizimali, ezosiza ukulungisa izingqalasizinda esezikhathele, kusho uNgqongqoshe woMnyango wezaManzi u-Edna Molewa, kubika iNewswatch.
UMolewa uthi zingu-43 izizinda zamanzi ezidinga ukulungiswa.
"Ngicabanga ukuthi sidinga imali engu-R75 billion," kusho uMolewa ngesikhathi ekhuluma nabezindaba iSapa, engqungqutheleni yezamanzi eFrance.
UMolewa uthi iNingizimu Afrika izama ukubheka ukuthi angeke yini kwalunga uma ezinye izizinda zamanzi zingadluliselwa ezinkampanini ezizimele.
"Uma kungenzeka izizinda ziphathwe ngokuphelele izinkampani okanye kube izinkampani zibambisane nemiphakathi".
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Injabulo ngebheyili yoweNFPComment on this story
NQOBIZIZWE ZWANE
KUQHUME imikikizo nezinhlamvu zenhlamba ngaphandle kweNkantolo yesiFunda eThekwini emuva kokukhishwa kwendodana yomholi weNFP osamisiwe ngebheyili ka-R20 000 izolo.
UMnuz Bonginhlanhla Gwala oyindodana kaMnuz Bhungu Gwala uthole ibheyili emuva kokuba abashushisi nabammeli bakhe bebuke i-video ye-CCTV ngokwenzeka ngo-Okhtoba 6.
UBonginhlanhla ubevele enkantolo noyise uBhungu, umfowabo uMjabulelwa, Skhumbuzo Nxumalo noSbusiso Ncengwa.
Babhekene necala lokubulala owesifazane ongumlandeli we-IFP KwaMashu uNksz Cebisile Shezi ngesikhathi kusuka izidubedube ehostela, namahlanu okuzama ukubulala.
UBonginhlanhla ongummangalelwa wesine umbuso uthe awusasiphikisi isicelo sakhe sebheyili emva kokubuka le video njengoba uthe izinto eziningi azisho ebufakazini abunika inkantolo ngesikhathi efaka isicelo sebheyili zibukeka ziyiqiniso.
“Noma kungezona izithombe ongathatha ngazo isinqumo esingujuqu kodwa siyagculiseka ngesikubonile yize kusafuneka siziqinisekise zithombe,” kusho umshushisi uMnuz Cyril Selebe.
IMantshi uMnuz S Hlophe ikhipha isinqumo ithe asikho isidingo sokungamniki uBonginhlanhla ibheyili uma abashushisi begculisekile ngabakubonile.
UHlophe enikeza imibandela yebheyili uthe, “Ngikunika ibheyili ka-R20 000 njengoba umbuso ungasasiphikisi isicelo sakho. Kumele uye esiteshini samaphoyisa eDurban North uyoziveza ngo-8 ekuseni nango-5 ntambama njalo ngoMsombuluko, uLwesithathu noLwesihlanu. Ungawushiyi umuzi wakho oseMhlanga ngaphambi kuka-6 ekuseni futhi angashayi u-6 wantambama ungekho ekhaya. Ungalinge ushiye isifunda saseThekwini ngaphandle kokwazisa umseshi wecala uKapteni Ntenga. Uma uya KwaDukuza njengoba unebhizinisi lamatekisi ungalokothi uye ungamtshelanga umseshi,” kusho uHlophe.
Emva kwalokho umsolwa wesibili kuleli cala uNcengwa utshengise ukungenami emva kokuzwa izindaba zokubukwa kwale video. Ubekhuluma ubona ukuthi udiniwe.
Leli cala lihlehlele uLwesihlanu lapho kulindeleke ukuthi uNxumalo aqhubeke nesicelo sakhe sebheyili njengoba siphazamisekile ngesikhathi imishini yokuqopha izinkulumo enkantolo iba nenkinga.
Kulindeleke ukuthi uNcengwa afake isicelo sebheyili njengoba abanye abammangalelwa bezifakile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
AbeLotto banikelele amavolontiya e-Afcon
2013-01-17 16:26
Johannesburg - AbakwaNational Lottery Board bathi sebebeke eceleni isamba esingu-R13.5 million, ngenhloso yokusiza laba abazobe bengamavolontiya emidlalweni ye-Africa Cup of Nations (Afcon).
Ikomidi elihlela imidlalo lithe umnikelo lona uzosiza ekutheni imidlalo ihambe ngohlelo.
"Sizosebenzisa lemali ukwelekelela amavolontiya ngemali yokugibela, ukudla kanjalo namasentshana. Sinamavolontiya angu-5000," kusho isikhulu seLOC, uMvuso Mbebe.
"Isifundazwe nesifundazwe sinamavolontiya angu-500 azinikele kuze kube kuphela imidlalo ye-Afcon 2013, kuze izokuba yimpumelelo njengemidlalo yendebe yomhlaba.”
Amavolontiya azokwelekelela ngokuhumusha, asize ezindaweni ekuzobe kuqhubeka kuyo imidlalo nangokunye okuningi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
‘Uzilengisile egconwa ngokuphinda ikilasi’Comment on this story
SIMPHIWE NDWANDWE
USASHAQEKILE umndeni wentombazane yakwaDabeka eThekwini ezilengise ngoMsombuluko ngenxa yokudinwa ngabangani bayo abebeyigcona ngokuthi izophinda ikilasi, njengoba izikole zivulwa namuhla.
UGugulethu Gumede (16) ufeyile uGrade 11 ngonyaka owedlule eSithokozile Secondary KwaDabeka.
Utholwe wunina, uNksz Ntombifuthi Khumalo, elenga esihlahleni esisegcekeni kubo ngoMsombuluko ntambama.
Umufi kuthiwa ubegconwa ngontanga yakhe baze bathi kufanele ayocela ukwedluliselwa phambili esikoleni.
Unina kamufi uthe wethuke woma ngesikhathi ethola indodakazi yakhe ilenga ekubeni ekuseni eyishiye iphila futhi ingenazo izinkomba zokuthi khona okuyixakile emphefumulweni.
“Ngesikhathi ngifika ngibuya emsebenzini ngithole ukuthi endlini kubiliswe amanzi ngebhodwe kanti phezu kwetafula (uGugulethu) ubebeke ubhontshisi abelungiselela ukuwupheka. Ngimemeze yonke indawo ngimcinga kodwa lutho ukumthola.
“Ngibe sengibona into emnyamana ezihlahleni ngazitshela ukuthi wuplasitiki kadoti ophoswe ngumakhelwane.
“Ngiya khona-nje ngiyobheka ukuthi yini lena ngiyathetha ngoba bengicabanga ukuthi khona umakhelwane ovele waphosa udoti wakwakhe emzini wami,” kusho uNksz Khumalo osebenzisa isibongo sakubo yize eshadele kwaGumede.
Uthe uvele wathi khimilili uma ebona ukuthi akuwona uplasitiki kodwa wumuntu lona olenga esihlahleni. Ngesikhathi ebhekisisa ebona ukuthi yindodakazi yakhe, kuhlwe emini, amehlo agcwala inkungu.
Uthe ngesikhathi sekufike namaphoyisa nomakhelwane yize eyikhuthuze amaphakethe indodakazi bebheka ukuthi ayishiyanga ncwadi kodwa akutholakalanga lutho kanti kunzima ukwazi ngqo isizathu sokuthi yenze lokhu.
“Kumphathe kabi ukungaphumeleli esikoleni kangangoba uke wezwakalisa ukungajabuli ngokuthi kuphase umfowabo uMzomuhle abebefunda naye ekilasini elilodwa kodwa yena wasala. Besithi sizozwa kothisha esikoleni ukuthi ngeke yini edluliselwe phambili ngoba imiphumela yakhe ibingemibi ngaleyo ndlela elahlisa ithemba. Nakhu ingane isivele ifa kusenjena,” kusho uNksz Khumalo.
Umufi uzilengise ngebhayi le-ANC elinobuso bukaMengameli Jacob Zuma.
Yize uNkk Khumalo ekhomba ukuthi umntanakhe kungenzeka uzibulale ngenxa yokungaphasi esikoleni kodwa bekunamahemuhemu okuthi ubezoganiselwa “ikhehla” ebandleni abakhonza kulo KwaShembe, iNazareth Baptist Church.
Lokhu uNksz Khumalo ukuchithile wathi yindlela athukwa ngayo ngomakhelwane abangezwani nabo ngenxa yokuthi ingane yakhe ibiziphethe kahle futhi ingenangane ekubeni ezabo “sezishaya nga-three noma nga-four zisencane”.
Uze washaya ucingo eshayela isoka likamufi ukuthi liqinisekise ukuthi ubethandana nontanga yakhe, eyokuthi uzogana ikhehla yimbudane ebhebhethekiswa wumphakathi.
Okhulumela amaphoyisa KwaZulu-Natal, uCaptain Thulani Zwane, uthe kusaphenywa ukuthi umufi ushone kanjani.
Uthe akukho okusolisayo ngokufa kukaGugulethu okwamanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ona-70 ezinsolweni zokubulala
2012-12-31 12:29
Johannesburg - Indoda eneminyaka engu-70 ubudala izovela eNkantolo yeMantshi eZeerust ngoMsombuluko ngecala lokubulala, kusho amaphoyisa aseNorth West.
UCaptain Amanda Funani uthe umsolwa uboshwe ngoMgqibelo kulandela ukubulawa kukaJean Rantsie, 52, ekutholakale isidumbu sakhe sesisiqala ukonakala ngaphansi kwebhulohwe.
Isidumbu sakhe sitholakale ngoLwesihlanu sitholwa obezidlulela ngendlela kuKoster Road, ngase Zeerust.
URantsie washaywa ngetshe ekhanda, cishe waphinde wadlwengulwa ngaphambi kokubulawa, umufi wahamba ekhaya kubo eQuariefontein Farm ngoLwesithathu, engawutshelanga umndeni wakhe ukuthi ulibangisa kuphi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ufuna intsha ibe neqhaza ezindabeni zezomnothoComment on this story
INTATHELI YESOLEZWE
INTSHA kumele inikwe ithuba lokubamba iqhaza ezindabeni ezithinta ezomnotho ukuze ikwazi ukwenza umehluko emphakathi. Lokhu kushiwo yiPhini likaMengameli we-ANCYL, uMnuz Ronald Lamola (osesithombeni) izolo.
“Isixazululo sokubhekana nezinselelo kwezomnotho silele entsheni. Le ntsha ezulazula emalokishini inawo umqondo,” kusho uLamola ngesikhathi kunenkulumo-mpikiswano ye-ANCYL ePitoli.
“Uma intsha ingabaholi emphakathini, kungani ikhishelwe ngaphandle ezindabeni ezithinta ezomnotho?” kubuza uLamola.
ULamola ubebeka umbono wakhe ngezindaba ezithinta ipolitiki nenkululeko yezomnotho kule ANCYL Dialogue ebise-University of South Africa ePitoli.
Uthe okwamanje lapha eNingizimu Afrika ngabasezingeni elithile kuphela abahlanganiswa nezindaba ezithinta umnotho.
ULamola uthe kumele kuphindwe kubhekisiswe umthetho ongu-Section 25 woMthetho-sisekelo wezwe. Uthe lo mthetho umayelana nobunikazi bomhlaba.
Uthe kunesidingo sokuthathwa ngokomthetho komhlaba ngaphandle kwesinxephezelo, nezimayini zibe ngaphansi kukahulumeni.
Uthe ayikho into eshintshile kusukela ngo-1994 selokhu kwaba khona uhulumeni wentando yeningi eNingizimu Afrika.
“Kudingeka sibe nenkululeko yezomnotho, hhayi lomnotho onenhlese yobandlululo esawuthola ngo-1994. Abantu abamhlophe basaphila impilo entofontofo sengathi baseHollywood. Iningi labamnyama lisakhungethwe wububha, bathembele emalini eyisibonelelo sikahulumeni ukuze baphile,” kusho uLamola.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Zimkhalele ‘owathumba’ izingane zakheComment on this story
NOKUBONGWA PHENYANE
UBOSHWE eBenoni eGoli uDkt Thuthukile Goba (osesithombeni) olinganiselwa eminyakeni engu-40 ongudadewabo kaMnuz Dumsani Goba oyisikhulu samaSatma ngemuva kokuphula umyalelo weNkantolo awuthola ehlukanisa nomyeni wakhe.
NgoFebhuwari amaphoyisa akhipha incwadi eyayiwavumela ukuthi abophe uDkt Goba ngemuva kokusolwa ngokuthumba izingane zakhe zamantombazane ezimbili okwakuthiwa angasondeli kuzo ngemuva kokuthi behlukanisile nomyeni wakhe.
UDkt Goba uboshwe ngoMgqibelo ngemuva kokufunwa ngamaphoyisa ngenxa yokuphula umthetho wokuthatha lezi zingane zakhe ezineminyaka engu-5 no 7 inkantolo eyavuna umyeni wakhe ukuthi ahlale nazo.
Inkantolo enkulu yayalela owayengumyeni kaDkt Goba ukuthi nguyena ozobheka izingane nokwathi ngokuhamba kwesikhathi zathunjwa zisesikoleni.
Amaphoyisa akhipha isitatimende lapho ayenxusa khona ukuthi umphakathi ubafunise laba njengoba uyise walezi zingane wayezifake esikoleni iHillcrest Primary School, uDkt Goba yena wazishintsha kungaziwa wazifaka eSt Mary’s eKloof la azithatha khona wabaleka nazo.
Ngokuqhuba kwalesi sitatimende kuthiwa ngemuva kokuthi inkantolo imnqabelile ukuthi abonane nalezi zingane wayejwayele ukuzivakashela ukuze zimjwayele futhi zimethembe ezithembisa yonke into nagcina ngokuthi azithathe njengoba bekusolakala ukuthi useBraamfontein eGoli.
Kuleli cala ebelingene enkantolo yasePinetown izolo, uColonel Jay Naicker okuqinisekisile ukuthi uDkt Goba uboshiwe waphinda wavela enkantolo kodwa akanganaba ukuthi ubevele ngamaphi amacala.
Khonamanjalo ubevele enkantolo yeMantshi eMgungundlovu umkaMfundisi osolwa ngokugwaza intombazane abeyisola ngokuthandana nomyeni wakhe.
Lo wesifazane odedelwe ngebheyili unguthisha eBongudumo Secondary KwaDambuza uboshwe ngeSonto ephuma emnyango wesonto.
Ubhekene necala lokushaya ngenhloso yokulimaza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kubulawe isalukazi e-E Cape
2012-12-05 08:00
Johannesburg - Owesifazane osekhulile utholakale ebulewe emzini wakhe oseButterworth, kusho amaphoyisa ase-Eastern Cape, nathi kusolakala ukuthi uqale ngokudlwengulwa.
Lo wesifazane, ohlala yedwa elokishini eMangweni, utholwe ngumakhelwane, kusho uCaptain Jackson Manatha.
Ubenenxeba kwesingezansi, enezibazi emqaleni, esho.
Amaphoyisa asola ukuthi udlwenguliwe ngaphambi kokuthi abulawe.
Bekungakaboshwa muntu ngalesi sigameko.
“Umkhuzi wamaphoyisa eButterworth uBrigadier Mzimasi Vukani usihlabile lesi senzo esiwubulwane," kusho uManatha.
- Landela
IzindabaNews24 kuTwitter
- SAPA


text:
Akungaloviswa izingane – SassaComment on this story
BONISWA MOHALE
ISIKHUNGO esibhekele ukukhishwa kwemali yesibonelelo sezingane nempesheni yabadala i-South African Social Security Agency (Sassa) sesikugxekile ukuloviswa kwezingane ngomama abasuke beyovuselela amakhadi okuhola.
Ngokusho kukaMnuz Vusi Mahaye, obhekelele ezokuxhumana kwa-Sassa KwaZulu-Natal, izingane zesikole akufanele zibe sezikhungweni zabo ngesikhathi sesikole ngoba kufanele zifunde.
Uthe izingane kufanele zibe sezikhungweni zakwa-Sassa ngabo-2 ntambama ngoba inhloso yabo wukuqeda izipoki, hhayi ukuphazamisa ukufunda.
Unxuse abazali ukuthi bawuyeke umkhuba wokuhambisa izingane kwa-Sassa ngesikhathi sokufunda ngoba sebevula ngisho nangezimpelasonto ukuqinisekisa ukuthi labo abanezingane ezifundayo abasali ngaphandle.
Labo ababona izingane ngesikhathi sokufunda ezikhungweni zakwa-Sassa bayanxuswa ukuba bazise izikhulu zakwa-Sassa noma bafonele emahhovisi akhona ukuze uphele lo mkhuba.
Izolo izingane zesikole bezibhaliswa ehholo lakwa-V eMlazi zifake umfaniswano wesikole kusukela ekuseni. Ngesikhathi Isolezwe lifika ehholo owesifazane ochazwe njengomphathi uthe ngeke akwazi ukukhuluma nezintatheli futhi omama akade behamba nezingane ebezigqoke umfaniswano wesikole bebegcwele ngaphakathi ehholo.
UMahaye uthe akazi ukuthi kungani kusenzeka lokhu ngoba babatshelile abasebenzi babo ukuthi izingane zingafiki ezikhungweni zabo ngesikhathi sokufunda.
Unxuse ababona lo mkhuba bathinte u-Sassa ku 0800 60 10 11.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
bakhala ngokubuya kukaNzamaComment on this story
MLUNGISI GUMEDE
BASHAYA amakhala osomatekisi KwaZulu-Natal ngokubuyiswa emsebenzini komphathi wamaphoyisa kaMasipala waseThekwini uMnuz Eugene Nzama, obemisiwe izinyanga ezintathu kusaqhubeka uphenyo mayelana nokusebenza kwakhe.
UNzama, osomatekisi abakhala ngokuthi uphethe ngesandla sensimbi, kulindeleke ukuthi aqale ukusebenza namhlanje kulandela ukuguqulwa kwesinqumo sokumiswa kwakhe.
Lesi sikhulu samiswa ngemuva kwezikhalo eziningi ngokusebenza kwaso ikakhulukazi zosomatekisi abebekhala ngokuthi nguyena okhipha imiyalelo yokuthi “balandelwe” emigwaqeni edolobheni laseThekwini.
UNzama wadlulisela udaba lokumiswa kwakhe kummeli wakhe, ekhala ngokuthi ayizange ilandelwe imigomo ngenkathi emiswa.
Ubuyiselwe emsebenzini lungakangeni ngisho enkantolo udaba lwakhe.
UNobhala weKwaZulu-Natal Transport Alliance, uMnuz Bafana Mhlongo, uthe kabeneme ngokubuya kukaNzama emsebenzini.
“Lolu daba sizolidingida emhlanganweni wethu wangoLwesibili sithole nokuthi ubuyiselwe emsebenzini ngayiphi imibandela,” usho kanje.
UMhlongo uthe ingase iqale phansi inkinga phakathi kwabo namaphoyisa kamasipala njengoba sekubuye lesi sikhulu.
UNzama uyinkukhu nempaka nosomatekisi abamsola ngokuba yishoshozela lo mkhankaso wokubabopha.
Isiphakamiso sokuthi amiswe uNzama besiphambili ezikhalweni zosomatekisi abathi ncinci kaMjoli ngesikhathi izikhulu zikaMasipala zithatha isinqumo sokummisa.
Ngaphambi kokuthi simiswe lesi sikhulu kube nenqwaba yemibhikisho yosomatekisi ebinodlame eshiye inqwaba yabantu belimele, kwaphazamiseka nezokuthutha.
Ukushuba kwempi phakathi kwamaphoyisa kaMasipala nosomatekisi igqame ngokusobala ngesikhathi enikeza usomatekisi waseMlazi amathikithi amathathu ngesikhathi esisodwa, okukhona phakathi kwawo nelika-R700 lokukhuluma nocingo ehleli etekisini emile.
Imizamo yokuthola uNzama nommeli wakhe, uMnuz Zane Haneef, ayizange iphumelele izolo, izingcingo zabo bezikhala zingabanjwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bazozisola abazongicwasa: BalotelliComment on this story
MTHOKOZISI MNCUSENI
USABISA ngokukhipha isidumbu kwabamcwasa ngokwebala emqhudelwaneni we-EURO ka-2012 umgadli wase-Italy odume ngokungabi nakhanda, uMario Balotelli, odlalela iManchester City yase-England.
Umqhudelwano walo nyaka uzoqala ngoJuni 8. Uzosingathwa yiPoland ne-Ukraine kodwa ungcoliswe yimibiko engemihle yokucwaswa kwabamnyama ngokwebala esakazeke umhlaba wonke.
Lo mgadli wase-Italy kodwa omnyama ngokwebala futhi ohlale njalo esezindabeni ngezigemegeme zakhe uthe ozoke azame ukumphonsela ubhanana njengoba kubikwa kanjalo uyokube uzithintele ngoba kayikho into angayifuni njengabantu abona umdlalo webhola ngokucwasa abathile ngenxa yebala labo.
UBalotelli, okade ayezithola ekulesi simo, wethembise ukugadla kanzima futhi abulale kulaba abenza lokhu uma bekhona.
“Ngeke ngikwamukele lokhu. Uma bekwenza emgwaqweni ngizobahlasela kodwa uma bekwenza ngisenku-ndleni, ngizophuma ngibambe ibhanoyi lokuqala elibheke ekhaya,” kusho lo mdlali.
Useke wacwaswa ngokwebala edlalela u-Under 21 we-Italy ngo-2009 kanti uveze ukuthi kuzodingeka abe maningi amaphoyisa enkundleni ukuze agweme lokhu ngoba ngeke akumele ukwehliswa isithunzi ngabantu abangazi lutho ngebhola.
Kusemqoka ukuthi uBalotelli angagcini kuphela ngokubheka abacwasa abanye kwazise iqembu lakhe lesizwe liseqoqweni elinzima kakhulu.
Baqhathwe neCroatia ebophele uLuka Modric ogijima kuTottanham Hotspur yase-England, Republic of Ireland, eholwa wuRobbie Keane, naye oke wadlala kuSpurs, Liverpool neLA Galaxy yase-USA bese kuba khona nompetha balo mqhudelwano iSpain.
ISpain ibhekwe kakhulu kulo mqhudelwano kwazise iyona futhi engompetha bomhlaba futhi ibophele abadlali abasatshwa umhlaba wonke, okubalwa kubona u-Ike Casillas, Fernando Torres, Sergio Ramos, Xavi Hernandez, Andreas Iniesta nabanye abaningi.
Olunye ulwazi luthwathwe ku-Euro.com
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Umona uyayibulala i-ANC - Mantashe
2013-01-09 13:02
Johannesburg - Umona nenkohlakalo yizinto ezilimaza iqembu elibusayo i-African National Congresss, kusho uNobhala weqembu uGwede Mantashe, ngoLwesithathu.
Kumele i-ANC iqinisekise ukuthi iyaqeda nya ngenkohlakalo nomona, kusho uMantashe ekhuluma eseRichmond, KwaZulu-Natal, kusho umbiko weThe Times.
"Umona uyayiqeda nya i-ANC. Amanye amalungu asephunduke inkukhu nempaka ngenxa yakho ukuba nomona.”
UMantashe uthe ubuholi beqembu obusanda kuqokwa, buzophasisa ukuthi kuphenywe ngokungahambisi kahle ekuthiwa kwenziwa ngamalunga, okufana nokwephula umthetho uma kuqokwa amakhansela.
Uthe uma kutholakala ukuthi kukhona ubushompeshompe obenzekile, umbiko uyokwedluliselwa emaphoyiseni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
U-VZ ugxeke abeNkatha ngodlameComment on this story
BAWINILE NGCOBO
I-NFP ithi iphoxekile ngokwenzeke ehostela KwaMashu izolo njengoba bephume sekunzima beshaywa ngamatshe kwalimala izimoto zamalungu ayo nabantu baze baphuthunyiswa esibhedlela.
UNkk Zanele kaMagwaza-Msibi obekhona bezokhankasela ukhetho lokuchibiyela, uthe ibuhlungu into eyenzekile kubo kuleli hostela ngoba kuyaziwa futhi umthetho uyasho ukuthi amaqembu ezepolitiki anelungelo lokukhankasa noma kuyiphi indawo ngokukhululeka.
Uthe le nto eyenzeke izolo kuyabonakala ukuthi beyihleliwe.
“Yile nto engangiyisho ngithi abaholi abakhulume nabantu emazingeni aphansi. Amaphoyisa abekhona kodwa ngendlela isimo ebesiyiyona bekubonakala ukuthi abesaba futhi nawo abemancane, azamile ukukhuluma nabantu,” kusho uKaMagwaza-Msibi.
Uthe ayikho into eyedlula ukuthi kukhulunywe.
“Into yakuleya ndawo ibuhlungu kakhulu ngoba akekho umuntu we-NFP okwazi ukuphuma egqoke isikibha sakhe, kwambala o-orange abasafuni ukuthi ugqokwe. Ngesonto eledlule kushaywe amawindi ezindlu zabantu ngoba kuthiwa bayi-NFP,” kusho uKaMagwaza Msibi.
Uthe zingaphezulu kuka-10 izimoto zabo ezilinyaziwe, kwalimala abantu kodwa wazi ukuthi babili abaphuthunyiswe esibhedlela.
Uthe ikomiti lamaqembu ehlukene elabunjwa ayikho into ebambekayo elisayenzile ngoba bakhona abahlala kuwo lawa makomiti abebekhona.
UKaMagwaza-Msibi uthe uyagcizelela ukuthi akukho okudlula ukuthi kuyiwe kubantu emazingeni aphansi.
UMnuz Blessed Gwala we-IFP uthe into eyenzeke KwaMashu iyadabukisa kufana nokusetshenziswa komthetho othi iso ngeso, izinyo ngezinyo.
Ugxeke kakhulu ukuvalwa kwemigwaqo nokushiswa kwemoto yentatheli.
Okhulumela amaphoyisa esifundazweni uColonel Vincent Mdunge uthe kuvulwe icala lokuphehla udlame emphakathini nokucekela phansi impahla.
Uthe amaphoyisa azoqhubeka nokugada leya ndawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umsebenzi wasegalaji eKZN
2012-04-26 12:02
Johannesburg - Kushone umsebenzi wasegalaji likaphethiloli eThekwini ngesikhathi eshayiswa yimoto, kusho abezimo eziphuthumayo KwaZulu-Natal ngoLwesine.
OweNetcare 911 uChris Botha uthe abezimo eziphuthumayo bafike endaweni yesehlakalo eNorth Coast ngabo-18:00 ngoLwesithathu.
Ushonele endaweni yesehlakalo ngenxa yokulimala kanzima yize abosizo lokuqala bezamile ukumhlenga.
"Iminingwane egcwele ngokushona kwalo wesilisa izocaca uma amaphoyisa esenza uphenyo," kusho uBotha.
- Landela
IzindabaNews24 kuTwitter
- SAPA


text:
Kushone 5 bejahana ngezimoto
2013-01-02 11:01
Johannesburg - Abantu abahlanu bashonile kwathi abathathu balimala kambi ngesikhathi kunomjaho wezimoto ongagunyaziwe eKagiso, eWest Rand.
Abezindaba zeSowetan bathi umuntu obehamba ngezinyawo, oneminyaka engu-78 ubudala, ushonile kanye nabanye abane abakade besemotweni eyiveni.
Kuthiwa umshayeli uhluleke ukulawula imoto yakhe yase ishayisa ibulala uNko Motshwane, 78, obeya emathuneni ehamba nendodakazi yakhe.
Imoto yesibili ibalekile.
"Abantwana bethu abalaleli, lena yimiphumela,” kusho uJaftha Motsumi, ongumalume kaThapelo Seloro, ongomunye wabashonile.
"Ngemuva kwesehlakalo esehlela umculi uJub Jub (Molemo Maarohanye), ubungaze wethembe ukuthi kukhona abazofunda isifundo,” esho etshela abezindaba.
Amaphoyisa aphenya icala lokubulala ngokungenhloso.
– Landela Izindaba News24 kuTwitter
(@IzindabaNews24).
- News24


text:
Mhlampe kwakumele ngibe umfundisi - Malema
2013-01-16 16:12
Johannesburg - Owaxoshwa ekubeni ngumholi we-ANC Youth League uJulius Malema, uthi kungokokuqala ngqa ezizwa ekhululekile, engahlanganise lutho nezombusazwe.
“Kodwa-ke ngisahlalele ethembeni ku-African National Congress, uma ngelinye ilanga bekhetha ukungivulela amasango, ngojabula ngife,” esho ekhuluma nabezindaba zeDaily Sun.
UMalema uthi akumqwashisi ukuxoshwa kwakhe eqenjini.
“Kwazi bani? Mhlampe kwakumele ngibe umfundisi.” kuncokola uMalema ochithe amahlebezi athi ushoda ngezimali.
“Angazi abantu basho ukuthini uma bethi sengiyahlupheka. Amabhange kade engethemba engeboleka imali ngoba bengihola kahle.”
UJuju uthi ipulazi lakhe lisebenza kahle futhi liyamfakela inzuzo.
“Nginamanye amabhizinisi kodwa ngeke ngikhulume ngawo ngoba uhulumeni angase angicindezele.”
Okwamanje uMalema uzihlalela yedwa njengoba engenaye umuntu ahlekisana naye kanti epulazini lakhe unabasebenzi abayishumi nambili.
Uqhubeke wathi uNobhala we-ANC uGwede Mantashe, wakhuluma amanga ngesikhathi ethi incwadi yakhe yokudlulisa ukuxoshwa kwakhe, yafika sekwedlule isikhathi.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Kuboshwe inqwaba yababhikishi eNigeria
2012-11-06 07:30
Lagos - Amaphoyisa eningizimu mpumalanga neNigeria athi abophe abantu ababalelwa ku-100 abebemasha bevayizisa ifulegi lezwe elahlubuka nelingaphumelelanga, iBiafra.
Okhulumela amaphoyisa u-Ebere Amaraizu uthe lokhu kwenzeke ekuseni ngoMsombuluko ngesikhathi kumasha amalungu eBiafra
Zionist Movement edolobheni i-Enugu.
Uthe akazi ukuthi la madoda azothweswa maphi amacala.
Ngo-2011, kwenzeka umbhikisho ofanayo nalo kwaboshwa abantu babhekana necala lokuzama ukuketula uMbuso kodwa laphinde lahoxiswa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Makube zikhindi ngokhetho - Mugabe
2012-10-31 07:31
Harare - UMengameli waseZimbabwe uRobert Mugabe uthe ulindele ukuthi lusheshe lubanjwe ukhetho ngonyaka ozayo, ngaphansi koMthethosisekelo omusha, ukuze kuzoqokwa umholi omusha kuphele ngohulumeni wokubambisana ontengayo.
“Inhloso yethu ukubamba ukhetho olunokuthula ngoMashi 2013,”
kusho uMugabe ngesikhathi ekhuluma ePhalamende.
Uthe ukhetho olusha "luzobakhulula kuhulumeni wobambiswano" njengoba ethi kunokusebenzisana okuhle phakathi kwakhe nembangi yakhe enkulu uNdunankulu Morgan Tsvangirai.
Lo mholi unxuse abantu baseZimbabwe ukuba bagweme udlame ngaphambi kokhetho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akananembeza uPhiyega - DA
2012-10-24 14:02
Johannesburg - Ayikhombisi zwelo futhi ayamukelekile indlela uKhomishana wamaPhoyisa uRiah Phiyega aziphathe ngayo ngesikhathi kuqhubeka iKhomishana kaFarlam, kusho iDemocratic Alliance.
"Akusikho okokuqala uPhiyega ekhombisa ukungazwelani nemindeni yabavukuzi abashona eMarikana," kusho ilungu leDA ePhalamende uDianne Kohler-Barnard.
"Ngemuva nje kwesibhicongo sokubulawa kwabavukuzi, uPhiyega wakhuluma emngcwabeni welinye lamaphoyisa wathi akumele nakancane azisole ngalokhu okwenzekile.”
Iphephandaba iThe Times libike lathi ukhomishana ubonakale ehleka ngesikhathi kuqhuma isililo kukhonjiswa indlela abavukuzi ababulawa ngayo, kuthiwe ubengazi nanyaka ezixoxela futhi emamatheka ngesikhathi kudlalwa isithombe esaqoshwa kudutshulwa abavukuzi abangu-34.
UKohler-Barnard uthe iDA izobhalela uNgqongqoshe wamaPhoyisa uNathi Mthethwa, imcela ukuthi aphoqe uPhiyega ukuthi axolise ngokuziphatha kwakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umyeni kwelokubulawa kukankosikazi ona-17
2013-01-28 12:03
Johannesburg - Umakoti oneminyaka engu-17 ubudala, ogane usomabhizinisi oneminyaka engu-44 ubudala, utholakale eshonile emzini wakhe oseProea Glen, eSoweto.
Umyeni walona ungumsolwa ophambili ecaleni lokubulawa kwakhe, kusho umbiko weSowetan.
Umufi engeke lidalulwe igama lakhe kuze kwaziswe izihlobo, utholakale evalwe umlomo futhi eboshiwe.
Iziqashi ebezihlala kulo muzi, zithi zezwa abashadikazi bexabana, kodwa zanganaka ngoba zazi ukthi awukho umuzi ongenazinkinga zawo.
"Umyeni wakhe wasitshela ukuthi kunomuntu ekwakumele ahlangane naye ngelanga ashona ngalo," kusho iziqashi zitshela iphephandaba.
Isihlobo sikamufi sithi iyethusa indlela umkhwenyana enza ngayo ngesikhathi sitheleka.
"Wavele weqa uthango wagijima wangena ngomnyango wangemuva, wafica isidumbu somkakhe phakathi endlini, wase ebiza amaphoyisa."
Abashadikazi babopha elikasofasilahlane ngoMeyi nyakenye, kuthiwa bebengakaze babike zinkinga emshadweni wabo.
Okhulumela amaphoyisa aseSoweto uWarrant Officer Kay Makhubela, uqinisekise ukuboshwa komsolwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
WASHINGTON DC—
Uhlangothi olubona ngenhlupho ezibhekana lelizwe olwe Zimbabwe Vulnerability Assessment Committee, kumbe ZIMVAC, eyayisithi inani labazafuna uncedo lokudla lizakwedlula kancane isigidi esisodwa lengxenye-1.6 million
kusukela ngoZibandlela kusiya ngoMbimbitho ithi leli nani selikhangelelwe ukuqonga lisiya kuzigidi ezimbili, 2 million
.
Indawo ezilendlala embi kakhulu zibalisa i Masvingo, lezigaba zeMandebeleni. Isigaba esivame ukuthola ukudla ese Mashonaland Central laso sibikwa sibhekane lendlala lonyaka. Minyaka yonke kuvame ukuba lendlala embi ngenyanga kaMpalakazi.
Okunye okwengezelela indlala yikuthi inhlanganiso ezivame ukuphathisa ngokudla lazo zithi zibhekane lodubo lokungatholi imali.
Omela isigaba se Insiza edale lephalamende, uMnu. Siyabonga Malandu Ncube utshele uChris Gance weStudio 7 ukuthi lanxa izulu selike lana kwezinye izigaba esigabeni sakhe lokhu lingakaqali.
Ingxoxo lo Mnu. Siyabonga Malandu Ncube


text:
Uxolisile obethi kujatshulwe ngokufa kwabanye abantuComment on this story
Isixolisile indoda esebenzise inkundla yezokuxhumana, iFacebook, ithi kumele kujatshulwe kwenziwe idili ngokushona kwezingane ezingu-42 zabamhlophe ezashona eminyakeni engu-28 eyedlule.
UMnuz Zama Khumalo uthe usethola izinsongo ngenxa yalo mbhalo.
Iphephandaba iThe Times libike ukuthi uKhumalo (24), utshele abangani bakhe abangu-493 kuFacebook wakhe ukuthi uzothumela izimemo edilini alibize ngeBig Black Braai lokujabulela ukufa kwezingane ezingu-42 ezashona ngesikhathi ibhasi ezazihamba ngalo liphonseka edamini iWestden, eGoli, ngoMashi 27, 1985.
Idili lizokuba ngelesikhumbuzo sale nhlekelele. Kuzokuba khona oDJ kuqhunyiswe neziqhumane wena owabona kubhiyozwa ngoNcibijane.
Ngokwephephandaba, uNksz Katherine Shaddock, wethukile ebona lo mbhalo ngoba udadewabo naye washona kule ngozi.
Udadewabo uMary-Ann Miles, wayefunda uGrade 11 ngaleso sikhathi.
UKhumalo ku-status sakhe sakuFacebook ubhale namagama abafa abangu-24 kwabangu-42 ehambisana nombhalo othi “ukufa kwabo kuyabongeka Nkosi yami.”
Kuthiwa uzibiza ngentatheli yephephandaba iDaily Sun.
Abaphathi beDaily Sun bazihlangulile bathi uKhumalo akasasebenzi kuleli phephandaba.
Okhulumela i-SA Human Rights Commission, uMnuz Isaac Mangena, utshele iThe Times ukuthi bathole isikhalo ngalo mbhalo onobandlululo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ufuna ikhule iSiyabonga ChallengeComment on this story
LUNGILE MAJOKA
UMDLALI weLamontville Golden Arrows uSiyabonga Nkosi ufisa ukuwubona udlondlobala umqhudelwano ahlose ngawo ukuvundulula ithalente endaweni yangakubo eNewcastle nasesifundeni iMajuba.
Lo nyaka kuzobe kungowesithupha uNkosi enza iSiyabonga Nkosi Challenge ayiqale ngo-2006. UNkosi uthe akaneme ngesibalo sabadlali asebekwazi ukuthola amaqembu emazingeni aphezulu abaqhamuka kulo mqhudelwano nokwenze ukuthi akhuphule igiya kulokhu.
Ngaphandle kwale midlalo yamaqembu angu-16 aqhamuka esifundeni seSafa iMajuba ezokuba ngoJuni 3 noJuni 9-10, abadlali abazoshaya into ecokeme bazothola ithuba lokuhambela ezinye izifundazwe zakuleli bekhombisa ngethalente labo. Imidlalo izokuba Osizweni Stadium.
“Ngiyawubona umqhudelwano udlondlobala ngoba isibalo samaqembu sinyukile kodwa akungijabulisi okwenzeka kubadlali emva kwalokho. Cishe bane noma bathathu abadlali abasakwaze ukuthola amaqembu. Kulokhu sizokhetha iqembu labadlali abazobe benze kahle engifisa ukuthi sizungeze izwe nabo sidlala eyobungani namaqembu akuPremier Soccer League (PSL),” kusho uNkosi.
Kubadlali abaqahmuke kulo mqhudelwano kubalwa uDumisani Zwane no-Andile Khumalo abadlalela AmaZulu, Sifiso Hlanti ongumdlali we-Arrows obolekiswe kwiChippa United noSiphamandla Sithole weBlack Leopards
Uthe lolu hambo bazoluxhasa ngemali ezotholakala ekhonsathini abazoba nayo ngoJuni 8 e-Amcor Dam eNewcastle. Kulo mcimbi okuthiwa kuyobe kuboshelwe kuwo abaculi abafana noZakwe, DJ Tira, Shota noChynaman kuzongenwa ngo-R100 kube ngu-R200 kwabazohlala nezicukuthwane.
Ukwenza isiqiniseko sokuthi siyakhula isibalo sabazohambela imidlalo ukuzobheka ithalente uNkosi uthe sebethumele izimemo emaqenjini angu-16 adlala kuPremiership.
Ngaphandle kokuvulela abadlali ithuba lokuthi batholwe amaqembu adlala ezigabeni eziphezulu, lo mdlali owake wagijima kuBloemfontein Celtic, Kaizer Chiefs nakuBafana Bafana, uthe ufuna ukugqugquzela intsha ngokuthi ingaba wutho kusasa.
UNkosi udlulise amazwi okubonga kulabo asebefake isandla ekunyuseni izinga lemidlalo njengoba iqembu elizodla umhlanganiso lizogoduka no-R16 000, izindondo, nenkomishi nejezi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Lihoxisiwe elokudlwengulwa kwesalukazi, 94
2012-10-16 10:01
Durban - Ligcine ngokuhoxiswa icala ebelibekwe owesilisa nowayesolwa ngokudlwengula isalukazi, 94, eNkantolo yeMantshi yaseNew Hanover, kubika iThe Witness ngoLwesibili.
Lo wesifazane wadlwengulwa esekhaya lakhe kwaSwayimane, ngasedolobheni oZwathini, KwaZulu-Natal ngoJulayi 21.
Imiphumela yolibofuzo (DNA) itshengise ukuthi uNtuthuko Ndlela, 28, akuyena umenzi wobubi, kodwa usazobhekana necala lokugqekeza elihlobene nesinye isigameko.
Icala loMbuso belincike ebufakazini bukamzukulu kagogo, nokunguyena owakhomba uNdlela.
UNdlela waliphika icala ngesikhathi efaka isicelo sebheyili ngo-Agasti.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE LEWASHINGTON DC—
Idale lephalamende lamukele isisekelo sombuso esitsha ngolweSithathu osekusele yikuthi kufakwe ilanga lokhetho lokudinga ukuthi uzulu yena uyasamukela na kumbe hatshi, ireferendum.
Abagcinisihlalo be COPAC abathi uMnumzana Munyaradzi Paul Mangwana, uMnumzana Douglas Mwonzora loMnumzana Edward Mkhosi bethulele idale lesi sisekelo lesicelo sokuba sihluzwe phambi kwalo .uMnumzana Mwonzora uchasise indlela isisekelo esimi ngayo lokunye opkumunyethwe kiso kulandela amalungelo abantu lokwamukelwa kwendimi zonke ukuba zibe yindimi ezilinganayo zisetshenjiswa ngokufanayo emthethweni.
UMangwana ucasise ukuba umsebenzi wokulotshwa kwalesi sisekelo umanyanise abantu ngesikhathi kulokungazwisisani ezintweni ezithize.
UMkhosi laye uthe kuyajabulisa ukubona lesi sisekelo sesikhona ethi kumele lama principals abongwe ngokungenela kwawo ngezikhathi kulenkinga betshiya ukungawelelani kwabo bebambana ngenhloso yokuthuthukisa ilizwe.
Kubika intathelizindaba yeStudio 7 uMark Peter Nthambe osethulela loludaba eseHarare.
Udaba Silethulelwa Ngu Mark Peter Nthambe
Ukuhlaziya lolu daba uChris Gande weStudio 7 uxoxe lomunye wabagcinisihlalo wekhomidi yedale lephalamende eyakhethwa ukukhokhela umsebenzi wokulotshwa kwesisekelo sombuso esitsha, eye COPAC uMnu. Edward Mkhosi owebandla leMDC elikhokhelwa nguMnumzana Welshman Ncube othi ujabule kakhulu ukuthi umsebenzi bawufezile kakuhle laloba kuke kwaba lokungazwisisani ezintweni ezithize.
Ingxoxo loMnu. Edward Mkhosi


text:
UBozize uxoshe undunankulu
2013-01-14 07:26
Bangui - UMengameli waseCentral African Republic uFrancois Bozize usefake amasondo undunankulu, nobekungenye yemibandela yesivumelwano soxolo esisayinwe ngesonto eledlule namavukelambuso.
Kulesi sivumelwano esasayinwa namavukelambuso eSeleka ayalela uBozize ukuba aqede nya ngohulumeni wakhe ukuze kuzobunjwa ozohlanganisa isizwe, nozoholwa ngundunankulu ozoqokwa yiqembu eliphikisayo.
UNdunankulu uFaustin Archange Touadera uxoshwe ngoMgqibelo, kanti omusha obengakaqokwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Injabulo uthisha enqatshelwa ibheyiliComment on this story
NOKUBONGWA PHENYANE
UKHIHLE isililo waphuma ebhokisini lofakazi esula izinyembezi uthishanhloko waseNjabulo Senior Primary School ngemuva kokuthi iNkantolo yeMantshi yaseScottburgh imnqabela ibheyili.
Izolo uthishanhloko ubefake isicelo sebheyili ngemuva kokuthi icala lahlehla ngesonto eledlule ummeli wakhe uMnuz Sithembiso Mbhele wacela ukuthi abuyekezwe wonke amacala ayebhekene nomsolwa njengoba ayefike okokuqala kuleli cala.
Kube nokujabula kumalungu omphakathi waseMahlongwa lapho kufundisa khona lo thisha ngesikhathi iMantshi uMnuz Giel Van Aarde etshela umsolwa ukuthi ngenxa yobucayi bamacala abhekene nawo ngeke kube wubuhlakani ukuthi bamdedele ngebheyili ngoba umphakathi uthukuthele.
Kuleli cala ummeli kathisha uqale wafunda incwadi efungelwe lapho umsolwa abebhale khona izinto ezimenza acele ukuphuma ngebheyili.
Kule ncwadi uthe amacala abhekene nawo akawazi futhi ufuna ukubuyela emsebenzini ngoba umndeni wakhe ubheke yena kukho konke.
Ethula incazelo efuna umsolwa angaphumi ngebheyili umphenyi wecala uSgt Bhekithemba Nzama uthe uma ephuma njengoba kuchaza incwadi efundwe wummeli wakhe ethi ufuna ukubuyela emsebenzini, izingane ezithintekayo kulolu daba kuzoba nzima ukuthi zibuyele esikoleni.
“Kukhona izingane ezintathu esezivele ngaphambili ezilinde isinqumo sanamhlanje ukuthi uma umsolwa engaphumi ngebheyili zikwazi ukuvula amacala okuthi wazidlwengula.
“Umsolwa mabi kakhulu amacala abhekene nawo ngakho izingane abezifundisa zizosaba ukuya esikoleni uma eke waphuma ngoba impilo yazo isengcupheni,” kusho uNzama.
Uthe enye yezingane okusolwa ukuthi yahlukunyezwa wumsolwa isanda kuthola ucingo luyazisa ukuthi uma ike yaba wufakazi wombuso izofa.
“Kuningi okungaphazamisa uphenyo njengoba umsolwa singazi ukuthi uma ededelwa yini angayenza. Izingane kuyimanje sizigcine endaweni la kungazi khona muntu njengoba bezikhala ngokusatshiswa. Nokuphepha kwakhe kungaba sengcupheni njengoba amalungu omphakathi engenza noma yini kuye uma ededelwa,’’ kuqhuba uNzama.
Kuleli cala eligcine lihlehlela uDisemba 21, iMantshi ithe kusamele kuqhubeke uphenyo njengoba esemaningi amacala avelayo ngomsolwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuminze 39 kucwila isikebhe eTurkey
2012-09-06 14:04
Ankara - Abantu abangu-39 baminzile ngemuva kokuba isikebhe, ebesithwele izifikanamthwalo ezingene ezweni ngokungemthetho sicwile, kusho isikhulu sendawo sitshela abeNTV ngoLwesine.
"Okwamanje sisathole izidumbu ezingu-39,” kusho uTahsin Kurtbeyoglu, wasesifudazweni i-Izmir entshonalanga neTurkey.
"Ukaputeni wesikebhe kanye nomsizi wakhe, nabantu abangu-43 batholwe besaphila,” kuqhuba yena.
Isikebhe besisuka e-Ahmetbeyli, okuyindawo engase Greek Islands, sashayisa idwala, kusho isikhulu.
Akwaziwa ukuthi isikebhe besilibhekisephi kodwa iningi lezifikanamthwalo bekungezasemazweni ama-Arab, usho kanje.
- Landela
IzindabaNews24 kuTwitter
- Sapa - AFP


text:
Umama onezimpendulo kolwaseMelika
2012-12-18 10:09
New York – Kulesi sigameko esididayo, umama walowo owadubula eConnecticut, u-Adam Lanza, nguye onezimpendulo ngezimfihlo azazi yena nendodana yakhe kuphela.
Ukudutshulwa kwakhe yikho okuhambe nazo zonke izimpendulo.
Ukubulawa nokuthinteka kukaNancy Lanza kulesi sigameko, kushiya abezindaba bephithene amakhanda.
Uma kukhulunywa ngalesi sigameko, ngisho noMengameli waseMelika uBarack Obama akasho lutho ngoNancy, kepha wonke umuntu udabukela izingane ezingu-20 ezabulawa nabasebenzi eSandy Hook Elementary School.
Amahemuhemu athi kungenzeka ukuthi uNancy lo ubephila izimpilo ezimbili, nokuyincazelo yenqwaba yezibhamu abenazo emzini wakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Lusekude ukuphela olwaseNkandla
2012-12-18 08:44
Cape Town - IDemocratic Aalliance ithi uMengameli Jacob Zuma wavuma ukuthi ayilandelwanga imigomo yeNational Key Point Act ngesikhathi kwakhiwa umuzi wakhe oseNkandla.
Lowo ongumholi we-DA ePhalamende uLindiwe Mazibuko uthe uZuma uphinde waveza ukuthi akazange athole saziso esithi isiza sakhe siyahambisana neNational Key Point, njengokomgomo kaSection 3 weNational Key Point Act ka-1980, kubika i-Eyewitness News.
UZuma wabhalela uMazibuko incwadi kulandela imibuzo eyaqubuka ePhalamende ngalo muzi.
UMazibuko uthe ukungalandelwa kwemigudu efanele yomthetho kwakuvele kuyimizamo yokufihla ukuthi lo muzi uzolungiswa ngesamba semali engaphezu kuka-R200 million.
"Sizobe sesihloma imibuzo kuNgqongqoshe wezamaPhoyisa ngokuthi bazothatha ziphi izinyathelo ukuze uZuma abuyise le mali yabakhokhintela," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kubanjwe inkunzi isitolo sama-computer
2013-01-02 13:02
Paris - Abaphangi abebehlomile bangene esitolo i-Apple Inc maphakathi neParis ngosuku olwandulela unyaka omusha, bathatha izimpahla ezingabiza ngaphezulu kwesigidi samadola, kusho amaphoyisa ngoLwesibili.
Lesi sigameko senzeke ngezithuba zabo-22:00 ngoMsombuluko, sekusele isikhashana kushaye isikhathi sokuvala kwesinye sezitolo ze-Apple eParis Opera.
Isitolo sithengisa ngama-computer awubutshetshe ahlanganisa nama-iPhones nama-iPads kuya kuma computer angama-eMac.
Amaphoyisa anqabile ukuphawula ngemibiko ethi izigebengu zishaye zachitha nempahla elinganiselwa ku-$1.32 million, athi asahlola umonakalo.
UChristophe Crepin wamaphoyisa e-UNSA utshele izintatheli ukuthi abalisa abane abebezifihle ubuso behlomile, bangene esitolo ngenkani, bathatha impahla gaphambi kokuthi babaleka ngeveni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Webe usana owathi uzithwele
2012-11-19 14:01
Sonqoba Kunene, Daily Sun
Johannesburg - Bese kuphele izinyanga ezingu-10 esenga ezimithiyo etshela isoka lakhe ukuthi uzithwele, kwaze kuba lifuna ukubona isithombe sengane ngesikhathi intombi ithi isibelethile.
Wabe esekhokhela labo ababezomtshontshela ingane u-R700.
Ekhuluma neDaily Sun esiteshini samaphoyisa asise-Evaton eVaal, uthe : “Bengilibona ngezimpelasonto kuphela isoka lami ngase ngilitshela ukuthi ngizithwele," kusho lo wesifazane eligodliwe igama lakhe.
“Kubhede sengimtshela ukuthi sengibelethile wase efuna ukuthi ngimthumelele isithombe sengane," le ntokazi ithi kwase kuphela amaqhinga yanquma ukweba usana.
Wabe esehlangana nabesifazane abathathu abathembisa ngokumtholela usana.
Kuthiwa baya kaPinky Maduna, 24, nabamfica egade usana lwakhe lomfana uNqobile.
Bathuma uPinky inyama esitolo wathi uma enqaba bamshaya bamphoqa ukuthi ahambe, wathi ebuya sekukhala ibhungane ingane ayisabonwa.
Abamaphoyisa oConstable Mnyamana Khumalo noPenny Kwankwa, uthe la basolwa abane bazovela eNkantolo yeMantshi yaseSebokeng.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Ningaliphonsi ithawula - Mbalula
2013-01-23 16:24
Johannesburg - UNgqongqoshe wezemiDlalo uFikile Mbalula, usecele abadlali beBafana
Bafana ukuthi bathokozise iNingizimu Afrika, bawine njengoba bezodlala ne-Angola.
La mazwe azobhekana nokwe-Africa Cup of Nations
(AFCON), ozobanjewa eThekwini ngoLwesithathu ebusuku (namhlanje).
"Enzani lokhu ekufanele nikwenze, dlalani ngamandla enu wonke, nakanjani nizonqoba. Nize lana ukuzolwela isithunzi sezwe. Kumele nizitshele ukuthi nizolwa okwangempela," kusho uMbalula.
UMbalula uvakashele iBafana, ehhotela ehleli kulo eThekwini, njengoba izodlala umdlalo wayo wesibili enkundleni yezemidlalo iMoses Mabhida stadium.
Umdlalo wokuqala weBafana neCape Verde, waphela ngeqanda nhlangothi zombili.
"Ningaliphonsi ithawula, abanye abantu basebenza kangcono uma bengaphansi kwengcindezi. Kungase kwenzeke imilingo."
"Nibhekene nengcindezi, ibambeni isavele ngezimpondo. Ngenani enkundleni nizithokozise. Niwina noma Nihluleka, sinani njalo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akaphendule noShrien - Ubaba ka-Anni
2012-12-06 10:02
Cape Town - Ubaba ka-Anni Dewani uthi amaqiniso azophuma kahle ngokubulawa kwendodakazi yakhe uma umyeni wayo uShrien naye eziphendulela enkantolo.
"Udaba ngokufa kwendodakazi yami alukacaci kahle. Isithombe sizocaca kahle uma uShrien eza eKapa ukuzoziphendulela ngaleli cala," kusho uVinod Hindocha ngesikhathi eseNkantolo eNkulu yaseWestern Cape.
"Mina nonkosikazi wami asikaze silale ubuthongo obuphelele kusukela kwabulawa u-Anni kanti uShrien uyena owazi iqiniso eliphelele."
NgoLwesithathu, uXolile Mngeni, 25, nokunguyena owadubula u-Anni, ugwetshwe udilikajele.
UHindocha uthi indize wazofika kuleli esuka lapho bekulalelwe khona icala ngolukaShrien e-United Kingdom
ukubuka uMngeni emehlweni uma sekwethulwa isigwebo.
UDewani, 28, wabulawa esigamekweni esabukeka sengathi badunwa imoto ngoNovemba 2010, eGugulethu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone abadlali abangu-6 engoziniComment on this story
BAWINILE NGCOBO noMINENHLE MKHIZE
KUPHINDE kwagadla ifu elimnyama ebholeni lakuleli kushona abadlali abayisithupha bePolokwane City egijima kuNational First Division (NFD) izolo ebusuku.
Isolezwe lihabule ngomthombo walo oseLimpopo ukuthi kushone abadlali abayisithupha bePolokwane City ebiyaziwa ngeBay United kumasizini adlule.
“Kushone abadlali abayisithupha abanye balimala kanzima engozini yemoto. Le ngozi yenzeke behamba ngebhasi elincane bephuma emdlalweni weNFD lapho bebedlala khona neF.C A.K. Nathi sisanda kuzithola lezi zindaba njengoba singomakhelwane babo. Siyazwelana kakhulu nabo,” kusho esinye sesikhulu esiphethe iqembu eligijima kulesi sigaba.
Kwehla lo msophi nje, leli qembu belibuya emidlalweni obuse-Oscar Mpete Stadium ePolokwane lapho lidlale khona ngokulingana ngo 1-1 neF.C AK.
Kuthintwa isikhulu saleli qembu uPincy Pena ngalesi sigameko sikuqinisekisile ukuthi kukhona abadlali abadlule emhlabeni kule ngozi eyehle ePolokwane. Ngemuva kwalokho lesi sikhulu sikhale ngokuthi sixinekile lapho sikhona futhi ngeke sikwazi ukukhuluma ngoba sisadidwe yilesi sigameko.
Omunye umthombo waleli phephandaba uwadalulile amagama abadlali abashonile kodwa sangakwazi ukushicilela kuze kwaziswe imindeni yabo kuqala.
“Ngisanda kuthola ucingo manje lingitshela ukuthi kudlule emhlabeni abadlali abayisithupha, abathathu bengisondelene nabo kakhulu ngisasebenzela iqembu kanti laba abanye abathathu bebesasanda kufika eqenjini. Sife olwembiza ngokudlula kwabo kwazise bekungabafana abadlala kahle,” kusho umthombo ovele wakhihla isililo.
Kushayelwa uConnie Motshumi wezokuxhumana kuPremier Soccer League naye usiqinisekisile lesi sigameko.
n Khonamanjalo, kwenye yezingozi ehlasimulisa umzimba eyenzeke ngempelasonto, abantu abawu-15 abebesuka eClairwood, eThekwini, beya emngcwabeni e-Eastern Cape ababanga besafika ngoba iveni abebehamba ngayo igingqikile emgwaqweni u-R61 eduze kwaseSt Michaels, ngaseMargate, ngoMgqibelo ebusuku kwashona abayisithupha.
Abashonile nabalimele okuthiwa bangomakhelwane bebekade beya emngcwabeni obuzoba izolo eFlagstaff ngesikhathi bevelelwa yile ngozi.
Kuthiwa umshayeli weveni ebithwele abantu abangu-15 uhlulekile ukuyilawula yase igingqika.
Kule ngozi kushone uPhilile Dingi (28), Zwe Madlavu (21), Lindani Shezi noLungani Sithole, oshonele esibhedlela, amagama abanye ababili awatholakalanga kwaze kwashaya isikhathi sokushicilela.
UMnuz Kwanele Ncalane womnyango wezokuThutha esifundazweni uthe umbiko abanawo ukhombisa ukuthi kuqhume ithayi evenini umshayeli wabe esehluleka ukuyilawula.
UChris Botha wakwa-Netcare 911 uthe abezimo eziphuthumayo nophiko lwabatakuli bakwaSAPS bafike endaweni yesigameko bathola imoto ifahlakile lapho igingqikele khona endaweni engamamitha angu-200 ukusuka emgwaqeni ekade ihamba kuwo.
Kuthiwa le moto ibihambe ichithela ngaphandle abantu ngesikhathi igingqika.
UBotha uthe emuva kokuthi abantu abebelimele benikwe usizo lokuqala endaweni yesigameko babe sebethuthelwa ezibhedlela ezehlukene.
n Khonamanjalo, kushone abantu ababili kwalimala abayisihlanu ngesikhathi kugingqika imoto abebehamba ngayo emgwaqeni u-R27, eduze kwaseBallito, ngoMgqibelo ebusuku.
Kuthiwa umshayeli uhluleke ukulawula imoto yaphaphalaza ngezithuba zawo-8 ebusuku.
UBotha uthe ngesikhathi abezimo eziphuthumayo befika endaweni yesigameko bathole ukuthi abanye abebelimele bebesavaleleke emotweni. Kuze kwasetshenziswa izindlawu betakulwe ngaphambi kokuthi bathuthelwe ezibhedlela eziseduze.
Kwenye ingozi kushone amadoda amathathu kwalimala abanye abahlanu ngesikhathi kushayisana iloli nezimoto ezimbili ezincane emgwaqweni u-N3 ngaseMidmar Dam.
Akucaci ukuthi le ngozi yenzeke kanjani kodwa u-Andre Visser wakwa-ER24 uthe enye yezimoto ebithinteka kule ngozi ibinamadoda amathathu. Enye yawo iyichithile imoto amabili atholakala esihlalweni esingemuva.
Wonke la madoda ashonele endaweni yesigameko.
Enye yezimoto kuthiwa ibinamadoda amane nowesifazane oyedwa. bona balimele, bathuthelwe ezibhedlela ezehlukene.
Iloli ebelithinteka kule ngozi nomshayeli walo kuthiwa bebengatholakali endaweni yesigameko.
UNcalane uthe uNgqongqoshe, uMnuz Willies Mchunu, uyanxusa ukuthi abantu baqhubeke nokuhlonipha imithetho yomgwaqo, baziphathe kahle ngoba ukufika kwesikhathi sikaKhisimusi akushintshi lutho.
Uthe abantu uma bezohamba, abahambe ngezimoto ezisesimeni esifanele, ezigunyaziwe ukuthutha abantu ukuze baphephe.
“Uma nizohamba kumele kube khona oyedwa ongaphuzi ozoshayela. abantu abangashayeli bephuzile. Amaphoyisa ethu asevele agcwele imigwaqo agade labo abazophula imithetho,” kusho uNcalane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-CAF imhlawulisile uRenard
2013-02-08 12:16
Johannesburg - AbeConfederation of African Football sebenike umqeqeshi waseZambia
uHerve Renard inhlawulo ka-$10 000, kulandela ukukhululma kwakhe athi inhlangano ijabulile njengoba izwe lakhe likhishiwe emqhudelwaneni we-2013 African Cup of Nations.
I-CAF yamukele incwadi yesixoliso kuRenard kanjalo neFootball Association of Zambia, nokho yaqhubeka nokumnika inhlawulo elengisiwe.
Umqeqeshi washo kanjena ngemuva komdlalo weZambia neBurkina Faso, nowaphela ngokuthi iZambia iguqe.
I-CAF ithi isigwebo sizohoxa uma kuwukuthi umqeqeshi akaliphindi icala elifanayo.
URenard odabuka eFrance wathi i-CAF ibingathandi ukubona ezakhe ziphumelele, ngoba kakade abadlali ababahle ngokwanele ukuthi bangamela i-Afrika emidlalweni yeConfederations Cup.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuboshwe ekade 'beqhuba indelelo' eZimbabwe
2013-02-13 16:28
Harare - Amaphoyisa aseZimbabwe abophe abantu abayisikhombisa abadabuka eFrance, ekuthiwa bebeqhuba ukuba luhlaza.
Laba baboshwe besesiqhingini esithandwa kakhulu yizivakashi iVictoria Falls, kuthiwa bangene ngenkani esiqiwini banqaba ukukhokha isamba ebesifuneka esingu-$15.
Bonke baseminyakeni yobudala ephakathi kuka-55 no-66.
"Bebekuhlaza ngendlela engachazeki, sebeboshiwe bazame ukubaleka kodwa babanjwa,” kusho isikhulu samaphoyisa uJairos Chiona.
"Bebenqaba ukukhokha eZambezi National Park."
UChiona uthi laba bangene ngomgcele waseBotshwana, babanjwa ngamaphoyisa agadayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Usesimeni esigculisayo uMandela: MaharajComment on this story
ODOKOTELA basazoqhubeka nokuhlola owayenguMengameli wakuleli wokuqala wentando yabantu, uMnuz Nelson Mandela (osesithombeni). Lokhu kushiwo yihhovisi likaMengameli izolo.
“UMandela ube nesikhathi esikahle sokuphumula ebusuku, ulale kahle,” kuqinisekisa isitatimende sikaMnuz Mac Maharaj, okhulumela ihhovisi likaMengameli Jacob Zuma.
“Usezandleni ezifanele,” usho kanje.
UMandela (94), ubengeniswe esibhedlela esisePitoli ngoMgqibelo.
Ngaleso sikhathi uMaharaj uthe njengoba eke washo phambilini, uMandela uyothola ukuhlolwa ngokwempilo okuyinto okumele yenzeke njalo kule minyaka anayo yobudala.
NgeSonto ekuseni, uMengameli Zuma uvakashele uMandela esibhedlela wamfica ezikhululekele,” kusho uMaharaj.
Uqhube wathi ihhovisi likaMengameli libonga kakhulu emiphakathini ngemiyalezo ebiduduza izihlobo nomndeni kaMandela.
“Sibonga nabezindaba nomphakathi ngokunika umndeni ithuba lokubhekana nalolu daba ngasese, nethimba lezempilo lakwazi ukwenza umsebenzi walo ngasese lingaphazanyiswa,’’ kusho uMaharaj.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kulimale 89 echwebeni eSingapore
2012-12-04 07:25
Singapore - Izikhulu zithi kulimale abasebenzi abangu-89, abanye babo kabi, ngesikhathi kwehla ingozi echwebeni lemikhumbi eSingapore, ngokusho kombiko.
UMnyango wezabaSebenzi uthi le ngozi yenzeke ngoMsombuluko lapho kwakhiwa khona indawo yokumoma uwoyela, neyakhiwa yiJurong Shipyard.
Okhulumela leli chweba uthe kube nenkinga yokusebenza kwemishini kwase kulimala abasebenzi.
Abalimele bahanjiswe ezibhedlela, abathathu basesimweni esibucayi.
- Landela
IzindabaNews24 kuTwitter
- Sapa - AP


text:
Sitholakele isidumbu sowaduka eKZN
2012-12-28 14:33
Durban - Sigcine sitholakele isidumbu sowesilisa owaduka ngesikhathi ewela ibhuloho eMzinto, ogwini oluseningizimu neKwaZulu-Natal njengoba bekunezimvula ezinkulu, kubika izindaba zomsakazo weSABC ngoLwesihlanu.
Isidumbu sikaNkosinathi Msomi sitholakale ngoLwesihlanu.
Kuthiwa waduka ngesikhathi ezama ukuwela ibhuloho elaligcwele amanzi, nokuyilapho ahlangabezana khona nobunzima.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
WASHINGTON DC— Ixuku labasekeli bebandla leZanu PF namhla livimbe umhlangano okade umele wenziwe ngummeli wakwelemelika ezimbabwe, umnu. Bruce Waharton edolobheni leMutare.
Abantu laba kade bhelabela belamabhakane alotshwe amazwi asola izijeziso zenotho ezafakelwa inkokheli yeZanu PF ngamazwe entshonalanga besithi ozalugxoba emhlanganweni lo okade umele wenzelwe e Turner Library uzakubona okwabonwa yingidi.
Abanye babatshengiseleyo laba babikwa bekhulule impahla phambi kukawharton lezinye iziphathamandla basala lezigqoko zensitha kuphela. UMnu. Sizani Weza unobhala obona ngezokuqutshwa kwembiko esigodlweni sommeli weleMelika eHarare usichasisela kabanzi ngalesi sehlakalo.


text:
Kuyadabukisa okwaseSyria - Izingqapheli
2012-12-12 16:24
Atmeh - Alisenzi msebenzi otheni itende elikhoselise abantu abababaleke bashiya amakhaya abo njengoba kuqhubeka izimpi eSyria, kusho izingqapheli.
Kuthiwa isimo simbi kakhulu njengoba kungena ubusika, abahlali kuthiwa bayagula, ikakhulu izingane.
Sekuphele izinyanga ezingu-21 kuqhubeka impi yokuzama ukuqumba phansi uMengameli uBashar Assad, lokhu usekukholele ekutheni abantu abalinganiselwa ku-3 million babaleke bashiye amakhaya abo.
Bangu-12 000 abantu abakhoselise amakhanda etendeni eligxunyekwe e-Atmeh, laba batheleka kuleli tende, benalokho ababekugqokile kuphela.
"Anginalutho enginakho, ngithembe umusa kaNkulunkulu kuphela," kusho umfelokazi uMariam Ghraibeh, 60.
– Landela Izindaba News24 kuTwitter
(@IzindabaNews24).


text:
Kukhalwa 'ngoswazi oluncane' kuJub Jub
2012-12-06 07:46
Johannesburg - Izihlobo zabafundi ababulawa nabalinyazwa nguMolemo “Jub Jub” Maarohanye noThemba Tshabalala engozini zidinwe ziyaveva ngesigwebo ezithi sithambile esinikwe laba.
“Iminyaka engu-25 ayanele neze,” kusho omunye wo-anti babafana ngaphandle kweNkantolo yeMantshi yaseProtea ngaphambi kokwehliswa kwesigwebo.
“Umnika kanjani umuntu iminyaka engu-25 ngokubulala izingane ezine? Lesi sigwebo sincane kakhulu. Abanye abantu bathola iminyaka engu-15 ngokubulala umuntu oyedwa nje vo."
UMaarohanye noTshabalala bagwetshwe iminyaka engu-20 umuntu ngamunye ngokubulala, nemine ngokuzama ukubulala.
Babe sebethola unyaka owodwa ngokusebenzisa izidakamizwa, ukushayele becwile ezinkambeni zikaFaro nokubekelelana emgwaqeni womphakathi.
“Anizange nihlele ukwenza ingozi, kepha yazenzakalela ngakho inkantolo ngeke ikwazi ukuninikeza udilikajele," kusho iMantshi uBrian Nemavhidi.
UJub Jub uzosiphikisa lesi sigwebo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ungqongqoshe uvume eyokubhubhudla imali
2013-02-20 14:02
Johannesburg - UNgqongqoshe wezeNhlalakahle eNorth West uMosetsanagape Mokomele-Mothibi uvumile ukuthi wasebenzisa u-R174 000 wemali yabakhokhintela ngesikhathi ehambele ingqungquthela ye-ANC eMangaung ngoDisemba, kusho umbiko ngoLwesithathu.
UMokomele-Mothibi uvumile esitatimendeni ukuthi wasebenzisa le mali ukukhokhela umngani wakhe nezinye izikhulu ukuba baye kule ngqungquthela ezimisele ngokuthi le mali uzoyikhokha lingakapheli isonto, kubika iBusiness Day.
Yena nezimenenja eziphezulu kulo Mnyango bavele ngaphambi kwekomidi elibhekelele izimali zesifundazwe ngoLwesibili, ngemuva kokuphuma kwezinsolo zokuthi waya kule nkomfa ngemali yabakhokhi bentela.
USihlalo wekomisi uHlomane Chauke uthe bakwamukele ukuvuma icala kukaMokomele-Mothibi.
Umholi weDemocratic Alliance eNorth West uChris Hattingh uthe leli cala kumele liye ophikweni olubhekene namacala aphathelene nezimali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Sathenjiswa kathathu ukukhululwa'
2012-06-27 10:03
Johannesburg - UDeborah Calitz noBruno Pelizzari, nababethunjwe yizigelekeqe sasolwandle eSomalia, bathi bathenjiswa kwaze kwaba kathathu ukudedelwa ngaphambi kokuthi bakhululwe, ngokusho kombiko ngoLwesithathu.
"Babesiphatha kahle uma sekusondele isikhathi sokuthi 'sidedelwe'," kusho uPelizzari etshela isiteshi somsakazo i-East Coast
Radio.
"Bese kwenzeke kathathu nokudale ukuthi singasathemba ukuthi sophinde sidedelwe."
"Ngesikhathi sesidedelwa bese singasathembi lutho. Size sakholwa ukuthi siyahamba ngesikhathi sesigibela ibhanoyi."
UCalitz noPelizzari bathunjwa ngo-Okthoba 2010.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe intombazane ebuke umfana
2012-11-06 07:20
Islamabad - Izithandani zasePakistan ezisolwa ngokubulala indodakazi yazo, 15, zithi zikwenze lokhu ngoba ithele umndeni ngehlazo ngokubuka umfana, kusho umbiko.
Zibhunyele le ntombazanyana nge-acid.
Ukufa kwale ngane kuqhakambisa inkinga ekhona ePakistan eyaziwa "ngomhlatshelo" lapho abesifazane bebulawelwa ukushada noma ukuthandana nabantu abangavunyelwe emndenini, nokubukwa njengokungawuhloniphi umndeni.
Abazali bale ngane, uMohammad Zafar noZaheen, bathi ingane yabo ibiyazi vele ukuthi iyona ngesikhathi iguquka ibheka umfana.
- Landela
IzindabaNews24 kuTwitter
- Sapa - AP


text:
Ucwaningo: Omama abafune bukhazikhazi ngosuku lwaboComment on this story
ABANINGI bazitshela ukuthi isipho esibizayo yiso esingajabulisa omama babo njengoba kugujwa usuku lomama ngeSonto kodwa ucwaningo luveza ukuthi omama abafune bukhazikhazi, bazifunela ukwaziswa nje kuphela.
Lolu cwaningo oluzimele olwenziwe yinkampani iProcter and Gamble luveze ukuthi omama abafune micikilisho nabukhazikhazi bezipho ezibizayo kodwa bafuna abantwana babo ukuthi bakwazi ukubabonga ngakho konke ababenzela kona.
Kulolu cwaningo bakhulume nomama abangu- 3 000 emazweni angu-12.
Le nkampani isanda kuqala umkhankaso womhlaba wonke wokubonga omama, obizwa ngeThank You Mum, okuhloswe ngawo ukubonga omama kumaLondon 2012 Olympics.
Lolu cwaningo luthole ukuthi omama abaningi baseNew Zealand baveze ukuthi isikhathi esiningi bancamela ukungazithengeli lutho ukuze bajabulise abantwana babo.
Bamisa nezimpilo zabo, bangenzi izinto abathanda ukuzenza ukuze banakekele abantwana babo.
Ngenxa yokuzinikela ekukhuliseni abantwana bancamela ngisho ukungaqhubeki nokuzithuthukisa emikhakheni abayifundele.
Amaphesenti angu-63 alabo ababeyingxenye yocwaningo bathe kunzima ukuba ngumama. Batha babazise kakhulu omama babo emuva kokuba ngomama bona uqobo.
Yize ubukeka umkhulu umsebenzi owenziwa ngomama kuyamangaza ukuthi uma bebuzwa ngabafisa ukukuthola ngalolu suku bathi abafuni okukhulu.
Amaphesenti angu-32 abo athe azifunela ukuthi abantwana babo bathi “ngiyabonga mama” lapho kugujwa usuku lomama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Luzoqashwa ngabomvu ukhetho eKenya
2013-01-28 14:06
Nairobi - Isikhulu sesiveze ukuthi ukhetho lwaseKenya ngoMashi luzobe luqashwe ngeso lokhozi ngamazwe omhlaba nezinhlangano zendawo ukuqinisekisa ukuthi alubi nazihibe ezingaholela ezinxushunxushwini.
Eminyakeni emihlanu eyedlule, ukhetho lobumengameli olungahambanga kahle lwaqubula imibhikisho nodlame lwezigodi, nokwadlula nemiphefumulo yabantu abangu-1 000 kwathi abangu-600 000 babaleka bashiya amakhaya abo.
I-Independent Electoral and Boundaries Commission
ngoMsombuluko ithe zingaphezu kuka-1 014 izingqapheli ezizoqhamuka emazweni omhlaba eseziqinisekisiwe, kanti zisemukelwa izicelo zabanye.
UTabitha Mutemi, nongumxhumanisi kule khomishana uthe izingqapheli zizoqinisekisa ukuthi ukhetho alunakwenzelela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Thengani ama-etags - kuncenga uSanral
2012-12-13 14:02
Pretoria - Konke sekumi ngomumo ngohlelo lwe-etolling emigwaqeni yaseGauteng, kulandela ukuthi iNkantolo eNkulu ePitoli ichithe isicelo sezihlangano eziphikisayo ebezifuna luvalwe lolu hlelo.
"Isicelo siyachithwa. Ngokwami lesi sicelo angeke siphumelele," kunquma uJaji uLouis
Vorster.
UVorster uchithe isicelo se-Opposition to Urban Tolling Alliance,
wathi kumele bakhokhe nezindleko zenkantolo ezikhishwe ngabakwaSA national Roads Agency limited
(Sanral), uMnyango wezokuThutha, iHhhovisi likaMgcinimafa noMnyango wezokuThutha eGauteng.
Ngemuva kwesinqumo senkantolo, isikhulu kwaSanral uNazir Alli ubonakale ejabula nozakwabo, wase ehlaba ikhwela ethi abantu abaqale bathenge ama-etags.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ushonele esibhedlela odutshulwe yiphoyisaComment on this story
NONTUTHUKO NGUBANE
Ebika eseMgungundlovu
ushonele esibhedlela umfana (15) odutshulwe yiphoyisa lesifazane ngoba limsola ukuthi ufuna ukuduna imoto yalo ngoMgqibelo ebusuku.
Lo mfana (Isolezwe elinalo igama lakhe) ungeniswe esibhedlela saseMgungundlovu i-Edendale ngawo uMgqibelo ebusuku elimele kanzima. Kukholakala ukuthi udutshulwe ekhanda inhlamvu yaphuma ehlweni.
Ngokombiko lo mfana ubehamba ngemoto i-Golf emhlophe bude buduze nalesi sibhedlela, elokhu elandela leli phoyisa nelisole ukuthi ufuna ukuduna imoto yalo lase likhipha isibhamu lamdubula.
Okhulumela amaphoyisa KwaZulu-Natal, uCaptain Thulani Zwane, uvumile ukuthi kukhona udaba lwalo mfana oluphenywayo ngamaphoyisa.
“Mabili amacala avuliwe – elokuqala elokuzama ukuduna imoto elivulwe yiphoyisa, elesibili ngelokuzama ukubulala ngoba ngesikhathi sesehlakalo akekho ofile. Besingakalutholi uhlangothi lodutshuliwe ngoba ubelimele kakhulu,” kusho uZwane.
Isolezwe lihabule lezi zindaba zokulimala kanzima kwalo mfana lanikela khona esibhedlela i-Edendale lafika eseshonile.
Umndeni womfana awutholakalanga njengoba ubehamba yedwa emotweni abeyishayela futhi imininingwane yakhe ingacacile kwazise akukho ngisho nezincwadi zokushayela ezitholakalile emotweni abeyishayela.
Okhulumela lesi sibhedlela, uNksz Samke Mncube, uthe abakwazi ukuphawula ngalolu daba ngoba bebengakaxhumani nemindeni ethintekayo kulolu daba.
Amaphoyisa ase-Plessislaer yiwona aphenya ngaleli cala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
URavalomanana ngeke alungenele ukhetho
2012-12-12 12:01
Dar Es Salaam - Owayengumholi waseMadagascar uMarc Ravalomanana ngeke awungenele umjaho wokhetho kodwa ufuna ukubuyela ekhaya lakhe njengoba ebedingiswe eNingizimu Afrika, kusho uMengameli waseTanzania uJakaya Kikwete esitatimendeni.
URavalomanana "umemezele ukuthi ngeke abe yingxenye yokhetho lukamengameli lwangonyaka ozayo noluzoba ngumhlahlandlela wokuzama ukuxazulula ezombusazwe ezisengozini kuleliya lizwe," kusho uKikwete esitatimendeni.
Lesi sitatimende sikhishwe ngemuva kokuthi umholi lo ehlangene noRavalomanana, nowakhishwa ngendluzula esikhundleni sakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Umfundisi ezinhlelweni zokuguqula izimpilo zabantu
2012-03-01 11:45
Johannesburg - Ngesikhathi indima yomculo wokholo ibhekene nenhlekelele
yabaculi abangavuseleli nabaphindaphinda
into eyodwa, uDonny Ngwenyama usefikile ukuletha ushintsho, kubika iSowetan.
UNgwenyama uzalelwe eMalekutu, eWhite River, maduzane
naseNelspruit. Lona ungomunye wabaculi abadayisa ngesivinini esiphezulu kuleli
lase Ningizimu Afrika.
Waziwa kakhulu ngengoma yakhe ethiBasheshe Bahleka, manje
ubuye lkakhulu ngenoni elisha elithiKushoda Sorry.
"Zonke izihloko zezingoma zami ziomlayezo,ngiyathanda
ukuqamba izingoma ezikhuluma ngqo nezinhliziyo zabantu," echaza.
Kulelicwecwe elisha uNgwenyama uthi uzama ukufundisa abantu
ngokubaluleka kokuthi "ngiyaxolisa".
"Izinto zonakele kakhulu ngenxa yokuthi abant abawazi
ukuthi bayaxolisa" eqhuba.
"Abanye bahamba bedelela abantu ekugcieni bahluleke
ukuzithoba basebenzise igama elingu mlingo elithi ngiyaxolisa," kuchaza yena.
"Esikhundleni sokuthi abantu baxolise baba ne mpakamo,
bese izinto zonakala kakhulu kunakuqala," kuchaza uNgwenyama.
Kumanje uNgwenyama unebandla elibizwa ngeRohoboth
Christian Centre, elikhula ngesivinini esifundazewni saseMpumalanga. Uthi
uqale ibandla ngoba efuna ukuqhubeka nomsebenzi wokuguqula izimpilo zabantu
aphinde abuyisele okuhle emphakathini.
Ibandla uthi ulivule ngo-2009, kanti kungekudala
uzovula indawo yokusiza abantu abahlala emgwaqeni.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kuboshwe ongqondongqondo abadunayo
2012-11-06 16:42
Johannesburg - Kuboshwe abantu abayisishiyagalombili abasolwa ngokuba ngongqondongqondo ekudunweni kwezimoto okwenzeka ezindaweni ezihlanganisa iBerea neTheku, kusho amaphoyisa aKwaZulu-Natal.
Amaphoyisa alunywe indlebe azithela emotweni eyiDodge Journey, ebipakwe ngaphandle komuzi othize, imoto yadunwa KwaDabeka ngoMsombuluko, kusho okhulumela amaphoyisa uLietenant Colonel Jay Naicker.
"Bekungekho muntu kulo muzi, bekukhiywe nesango, amaphoyisa abe esecasha alinda abasolwa."
Kube sekungena imoto eyiVolkswagen Polo, ihamba abantu ababili, kuthe uma iseshwa kwatholakala ukuthi yebiwe eMbilo ngoLwesihlanu.
Abasolwa bebelokhu betheleka kulo muzi kanti bazithela phezu kwamaphoyisa, kutholakale inqwaba yezimoto ezebiwa eThekwini nasezindaweni ezakhelene nalo.
Umsolwa oyedwa ubanjwe nesibhamu esingekho emthethweni, uNaicker uthe amaphoyisa akholwa wukuthi abasolwa bayabandakanyeka ezehlakalweni eziningi zokuduna ezenzekale esifundazweni.
Abasolwa bazovela ngaphambi kweNkantolo yeMantshi eThekwini, maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuzogwetshwa umbulali kaDewani
2012-11-21 08:05
Cape Town - Kulindeleke ukuthi kwehliswe isigwebo somunye wababulali besivakashi saseBrithani, u-Anni Dewani, eNkantolo eNkulu yaseWestern Cape, ngemuva kokugojelwa yicala.
UXolile Mngeni, 25, utholakale enecala lokuphanga esebenzisa indluzula, ukwakha itulo lokubulala nokutholakala nesibhamu nezinhlamvu okungavunyelwe.
UMngeni wangena ebhokisini lofakazi ezimele, kepha wehluleka ukuvezela inkantolo ubumsulwa bakhe.
UDewani wadutshulwa wabulawa eGugulethu ngoNovemba ka-2010, ngesikhathi esekhefini ngemuva komshado nomyeni wakhe uShrien.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone indoda engozini eKZN
2012-11-16 16:28
Johannesburg - Kushone umuntu oyedwa kwathi omunye walimala ngesikhathi kwehla ingozi yomgwaqo ehlanganisa izimoto ezintathu.
Ingozi yehle emgwaqeni ongu-N3 ngaseSherwood, kusho abahambisa usizo lokuqala.
Itekisi iphukele emgwaqeni, enye yama ithi izama ukusiza, imoto yesithathu ishayise lezi zimoto ngaphambi kokuthi ishayise unqenqema, kusho okhulumela abakwaNetcare 911, uChris Botha.
UBotha akachazanga ukuthi umuntu oshonile ubehamba ngayiphi imoto, umuntu olimalile uthole ukwelashwa endaweni yesehlakalo ngaphambi kokuthi aphuthunyiswe esibhedlela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IBhakabhaka lizogijima ngejezi elisha ngezothwasaComment on this story
INTATHELI YESOLEZWE
OMPETHA be-Absa Premiership i-Orlando Pirates bazohloba ngejezi elisha ngesizini entsha ka-2012/2013 elethulwe izolo.
Leli jezi lasekhaya nelasekuhambeni lenzelwe ukubungaza iqembu lePirates eliqophe umlando ebholeni lakuleli ngokuwola izindodo ezintathu amasizini elandelana.
AmaBhakabhaka anqobe isicoco seligi, iMTN 8 neNedbank Cup ngesizini ka-2010/2011. Ukuba ngompetha beligi kuwafake kuCaf Champions lapho efike akhishwa ekuseni okungehlanga kahle neze kuSihlalo weqembu u-Irvin Khoza.
Ukuvikela ngempumelelo isicoco se-Absa Premiership ngesizini edlule (neMTN 8 yanqoba neTelkom Knockout) kuzoyibuyisela emidlalweni yeCaf nalapho uKhoza nabadlali bakhe abenethemba elikhulu lokuthi bazokwenza okungcono kulokhu.
“Siyaziqhenya ngokusebenzisana neqembu eliphumelelayo njenge-Orlando Pirates, yingakho siqhamuke nomsiko ofanele ompetha,” kusho uZobuzwe Ngobese okhulumela i-Adidas okuyinkampani eyakhela labo mpetha izimpahla.
Kuzoba nejezi lasekhaya elinombala omhlophe nomnyama bese kuthi elasekuhambeni libe bomvu. Leli jezi lishaya ngemigqa ngaphambili.
Amajezi azoba mhlophe, izikhindi ezimnyama namasokisi amhlophe.
“Sibuyele emlandweni weqembu njengoba sisagubha iminyaka engu-75. Ijezi elimnyama nezikhindi ezimnyama sekuke kwasetshenziswa esikhathini esedlule ngeminyaka yo-1960 neqembu elawina i-Africa Champions Cup neSuper Cup ngo-1995 nango-1996 laligqoka leli jezi,” kuchaza uNgobese.
IPirates izoqala ukubonakala igqoke leli jezi ngoJulayi 28 kuCarling Black Label Cup kanti lizoqala ukutholakala ezitolo zakwa-Adidas kule mpelasonto.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
From Community Memory
Lomdlalo wezimabuli udlalwa abantu ababili noma ngaphezulu. Udlalwa kakhulu yizingane zabafana. Umuntu ngamunye odlalayo kumele abe nezimabuli ezimbili noma ngaphezulu. Kudlalelwa endaweni evulekile engahambi abantu ukuze labo abadlalayo bangaphazamiseki. Labo abadlalayo bayashintshana ngokuphonsa izimabuli zabo. Kuzothi uma sebedlala balendelane ngendlela ebaphose ngayo. Lokhu kubizwa ngokuthi ukutisha.
Ngengakuyoyonke imidlalo kunesikhathi sokuthi umuntu adle imabuli yalowo adlala naye. Ukuze ukwazi ukuyidla imabuli yomuntu odlala naye, eyakho uyishaya iye eduze kwale ofuna ukuyidla, uma zime eduze kakhulu ukala ngemimwe emine, kusuka kumunwe wokukhomba kuye kucikicane, uyayihlanganisa uyibeke phakathi kwalezomabuli. Umayenelile iminwe usumdlile lowomuntu kodwa uma kungenelanga awukwazi ukumudla. Ukudlala izimabuli kuhlukene izigatshana ezimbalwa kukhona lapho ekuthi uma ushaye umabuli womunye umuntu kutholakale ukuthi kufanele ubuye uye kodlala kabusha.
Njengakuyo yonke imidlalo nalomdlalo unolimi lwakhona olusetshenziswayo.
- Ukumista - usuke ushwebile noma ugejile
- Ukutisha - kusho ukuphonsa izimabuli zenu phansi,
- Ukukilina - umuntu usuke esusa lokho okungaba yisiphazamiso uma ehlose ukudla imabuli yomunye.
- Usafesidephisi - Yilapho kusuke izimabuli zimbili omunye egejile.
- Ugcobho noma ukuyiphehla - usuke uyishaye yangakhala
- Ukubhemana - yilapho imabuli isondele kakhulu kwenye bese umnikazi wayo ayishaye iqhele.
Uma senitishile izimabuli zenu nizihambisa ngokuthi lapho zihlale khona nilokhu niziqhubezela phambili kuze kubekhona umuntu ophumelelayo. Lomdlalo udlalwa ngokuthi isithupha sifakwe phakathi komunwe wokukhomba nowesithathu bese umuntu eshaya ngesithupha.
Ukudlala zimabuli ngezitina
Lomdlalo ubamnandi uma udlalwa abantu abaningi abalinganiselwa kubantu abayisihlanu kuyaphezulu nawo udlalwa ngezimabuli. Kuwona kudingeka izitini ezimbili zibekwe zisondelane okungaba nesikhala esilinganiselwa eminweni emibili.  Kudwetshwa umugqa emagxathini ayishumi lapho kuzoma khona abadlalayo. Inhloso ukuthi bonke abadlalayo baphonse izimabuli zabo zingene esikhaleni esihlukanise izitini. Okwenzile lokhu uthatha imabuli eyodwa kumuntu ngamunye njengomklomelo wakhe. Kubalulekile ukuthi abadlala lomdlalo bangaziphosi izimabuli zabo kude noma zidlule izitini ngoba bayaphuma emdlalweni.
Enye indlela yokudlala izimabuli ukuthi umuntu oyedwa kwabazodlala abale amagxathu alishumi ukusuka emuva uyaphambili adwebe umugqa, bese bemba umgodi onganela izimabuli ezintathu. Bese ebala futhi amagxathu ayishumi adwebe umugqa lapho kuzoma khona abadlalayo. Nalapha kunamagama asetshenziswayo njengokumala - ukuphonsa imabuli yakho wenzele ukuthi ihlale emgqeni noma ingene emgodini. Izimabuli zihlukene ngokulingana kwazo kukhona ezincane, lezi zisetshenziswa uma kumalwa bese kubakhona ezinkulu abazisebenzisela ukushaya ngazo. Uma bonke abadlalayo sebephonsile noma sebemalile bashaya ngokushintshana izimabuli zabo. Uma umuntu eshaye eyomunye uyayidla aze abe neziningi kunabo bonke abadlalayo.
Written By: Nelisiwe Hlongwane


text:
Kuboshwe owagwazela ezikhulwini
2011-11-24 11:17
Johannesburg - Umqashi wabasebenzi basezindlini owazama ukugwazela umsebenzi woMnyango wezabaSebenzi utholwe enecala wanikwa inhlawulo ka-R3 000 noma izinyanga eziyisithupha edonsa ejele yiNkantolo yeMatshi eFicksburg, kusho uMnyango ngoLwesine.
U-Ishmail Ahmed utholwe enecala ngoLwesibili, ngemuva kokuvuma ukugwaza ngo-R800.
Ubegwaza ngoba efuna kusulwe icala alifakelwa izisebenzi zakhe ezazikhala ngokuthola amaholo amancane, kusho isikhulumi uWisani Mabasa.
Laba besifazane abasebenzele u-Ahmed izikhawu ezikhukene, bafaka isimangalo emnyangeni sokuthi bakhokhelwa u-R170 umnuntu eyedwa esikhundleni sika-R1 506.35 ngenyanga njengomgomo wezabasebenzi basezindlini.
Ngesikhathi umsebenzi womnyango ukhuluma naye, u-Ahmed wathembisa ukumgwazela, nokwaholela ekuboshweni kwakhe ngoKlebe ngoMashi.
Imali engango-R4 940.62 ebisasele obekumele ayikhokhele abasebenzi bakhe, umnyango ukwazile ukuyithola wakhokhela abanikazi bayo, okwakungabasebenzi ba-Ahmed ababili.
– "Like" ikhasi lethu ku-Facebook uze ukwazi ukujoyina inkulumo ngolimi lwakho
.
– Landela IzindabaNews24 kuTwitter (@IzindabaNews24)
.
- SAPA


text:
Yindlala edale kushone abantu - ANC
2012-08-21 12:04
JOhannesburg - Indlala nokungalinganiswa kwabantu yikona ekumele kusolwe ngokufa kwabantu abangu-34, abadutshulwa emayini iLonmin eseMarikana ngoLwesine olwedlule, kusho iqembu elibusayo i-African National Congress eLimpopo.
"Igebe elikhona lokungalingani kwabantu kanjalo nengwadla yobuphofu yiko okuholela ezinkingeni emphakathini," kusho uMkhulumeli we-ANC esifundazweni uMakonde Mathivha.
"Nakanjani kumele kube khona izinyathelo ezithathwa ngabaholi abangaphakathi kuhulumeni kanjalo nesezinhlakeni ezizimele. Lokhu kumele kwenziwe ngenhloso yokuvala igebe elikhona kugwenywe nezehlakalo ezifuze lesi esisanda kubonakala."
UMathivha uthe izinkinga ezihlasele emiphakathini angeke zilungiswe ngesankahlu.
"Sihlanganyela nayo yonke imindeni yabantu abashonile, sithi imindeni ilale ngenxeba."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Lizovela isosha ngezinsolo zokubulala amanye
2013-02-26 12:02
Bloemfontein – Isosha, 24, lizovela eNkantolo yeMantshi yaseFouriesburg ngoLwesibili mayelana nokubulawa kwamasosha amabili emngceleni waleli neLesotho.
Laba babesuka enkambini yamasosha eseFouriesburg beya enkambini yesikhashana eKromdraai ngemoto yombutho ngesikhathi kwenzeka lesi sigameko sokudubula ngoLwesihlanu, kusho okhulumela iSANDF uBrigadier General Xolani Mabanga.
UGunner ML Hlubi, 24, usolwa ngokudubula abulale uLieutenant Thabiso Ernest Seithati, 28, noGunner Zakhe Nkanyiso Khumalo, 26.
Kusolakala ukuthi wabe esemisa imoto, walahla izidumbu zabo emgwaqeni, wayishaya yazula.
UMabanga uthe uHlubi ubekwe amacala okubulala njengoba ebeseke wavela enkantolo ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Liyaqhubeka elokudayisa ngomzimba eKZN
2013-01-25 12:01
Johannesburg - Liyaqhubeka icala elibhekene nabantu abayisihlanu abasolwa ngokushushumbisa abantu nokuba nendawo yokudayisa ngomzimba, eNkantolo yesiFunda eThekwini ngoLwesihlanu.
Udokotela, unkosikazi wakhe, namadoda amathathu babhekene namacala angu-156 okubalwa ukushaya, ukudlwengula, ukunukubezwa kwezingane ngokocansi nokukhwabanisa.
USandile Patrick Zweni, 36, Nonduzo Dlamini, 24, Bhabha Dubazini, 29, Dkt
Genchen Ragnath, 58, nenkosikazi yakhe, 47, bangase bathole udilikajele uma belahlwa yila macala.
Basolwa ngokuba nendawo yokudayisa ngomzimba eThekwini, nalapho kwakugcinwa ngisho izingane ezineminyaka engaphansi kuka-13 ubudala.
UZweni, Dlamini, noDubazana baboshwa nomsolwa wesine ngoFebhuwari wangonyaka ofile.
Bawaphika amacala.
Ufakazi woMbuso utshele inkantolo ngoLwesine ukuthi wayengasiboni isidingo sokuhlaba umkhosi ngoba ngisho amaphoyisa kaMasipala weTheku naweSAPS ayevakashela kule ndawo, ngakho ayazi ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Ayisizanga imizamo kaRomney
2012-09-13 08:34
Washington – Umkhankaso kaMitt Romney, uqale ntambama ngoLwesibili kanti ubugxile kakhulu ekugxekeni imigomo kaMengameli uBarack Obama eGibhithe naseLibya ngokuthi aveze uMbuso kungathi akukho ongakwenza nakuba kuhlaselwa amanxusa aseMelika eBenghazi naseCairo.
Ngasekupheleni kosuku lwangoLwesithathu, uRomney weRepublican ungenelele umkhankaso wesobumengameli ngokuthi agxeke umgomo weMelika wamazwe angaphandle, kuhlanganisa ukubalawa kwenxusa lakuleli lizwe eLibya kanye nezinye izithunywa ezintathu.
U-Obama uchaze uRomney njengomuntu ojwayele ukukhuluma into ngaphambi kokuyicabanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Uyakweleta uReddy wodumo
2012-09-04 12:03
Durban - Usomabhizinisi odumile noshomene kakhulu nosopolitiki uVivian Reddy sekuvele ukuthi unesikweletu esingaphezu kuka-R80 million angasikhokhi.
Amabhizinisi kaReddy kuthiwa avamise ukuthola imisebenzi ezinkampanini ezifana ne-Eskom kanjalo nomasipala.
Abaqondisi benkampani i-EJ Power bathi babhekene nenkinga enkulu yezezimali, bathi ibhange abasebenzisana nalo okuyiFirst National bank, selize laphakamisa ukuthi kumiswe kancane ukusebenza kwezimali zenkampani.
Inkampani kuthiwa iphezu kwemizamo yokuzihlenga.
UReddy yena waziwa ngokuxhasa osopolitiki abaseqenjini le-African National Congress, abahlanganisa noMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
WASHINGTON DC—
Inhlanganiso ezizimeleyo zithi zikhathazeke kakhulu ngokubotshwa kwamalunga eZimrights aselamaviki edlula amathathu evalelwe.
Amapholisa abophe amalunga la abalisa uDorcas Shereni, Leo Chamahwinya, Farai Bhani loTatenda Chinaka mhlaka13 ngoMpalakazi besetheswa icala lokubhalisa abantu abalelungelo lokuvota ngokungekho emthethweni.
Abane laba badlalele ikhisimusi esitokisini ngemva kokwalelwa ukuhlawula imali yesibambiso eyebail ngumthethwandaba kamantshi kanye lowe High Court.
Amagqwetha abo athi azabuyela emthethwandaba kamantshi ngeviki ezayo.
Bengatholakala belecala balakho ukugwetshwa ukupika okweminyaka edlula elitshumi.
Umgcinisihlalo womanyano wenhlanganiso ezizimeleyo iNango uMnu Effie Dlela Ncube uthi bakhathazeke kakhulu ngokuvalelwa kwabantu laba.
Ingxoxo LoMnu Effie Dlela Ncube


text:
IKenya ibhiyoze kanye no-Obama
2012-11-07 12:05
Washington - UMengameli waseMelika uBarack Obama unqobe ukhetho wathatha ihlandla lesibili eseWhite House ngesikhathi ehlula lowo obemphonsele inselelo owamaRepublican uMitt Romney.
IMelika ikhethe ukuqokela esikhundleni futhi u-Obama, noyilungu lamaDemocrats.
IKenya, nokuyilapho azalwa khon u-Obama ibilokhu isezithendeni zakhe ngokumeseka ngaphambi kokhetho.
U-Obama utshele abalandeli bakhe abebechwaza yinjabulo
ukuthi "kusekuningi okuhle okuzayo" ezweni njengoba enqobe ihlandla
lesibili equmba phansi imbangi yakhe uMitt Romney.
Ekhuluma
ekomkhulu lomkhankaso eChicago, u-Obama
uthe ukhulume noRomney ngocingo lapho ebemhalalisela khona ngokunqoba
kwakhe, wathi basazoqhubeka nokusebenzisana benalo mholi
waseMassachusetts.
"Silwe saze sabukana sifuna ukunqoba," kusho u-Obama, "lokho bekungenxa yokuthi siyalithanda leli lizwe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
I-FFPlus ifuna kuphenywe iNew Age
2013-01-24 16:37
Johannesburg - Iqembu iFreedom Front Plus lihlela ukucela uMvikeli woMphakathi ukuthi aphenye ngesidlo sasekuseni ekuthiwa sahlelwa yiphephandaba iNew Age (TNA), lisebenzisa izimali zabakhokhi bentela.
Sifuna kuphenyisiswe ngalokhu kanye nokusetshenziswa kwezimali zabakhokhi bentela, kusho umkhulumeli weqembu u-Anton Alberts.
"Kunobudlwelwane obukhona obungaqondile kahle phakathi kwabaphathi bephephandaba nezikhulu ze-African National Congress...kunezinto ezingalungile eziqhubekayo," kusho isitatimende seqembu.
I-FFPlus izocela uMvikeli woMphakathi ukuthi aphenye ngokuzibandakanya kosopolitiki nezikhulu zeTNA.
Ngesonto, iphephandaba iCity Press labika ukuthi kunezinkamapni ezingaphansi kukahulumeni ezikhokha izimali ezishisiwe zikhokhela izidlo zasekuseni ezihlelwa yiNew Age.
Umbiko wathi inkampani iTransnet, yakhokha isamba esingu-R17.5 million, i-Eskom yakhokha u-R7.2 million.
Abanikazi beNew Age, ngumndeni wakwaGupta, owaziwa kakhulu ngokweseka ngezimali i-ANC noMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone ohamba ngesithuthuthu ePMB
2012-10-18 12:02
Pietermaritzburg - Kushone owesilisa ngesikhathi kudaleka ingozi ehluleka ukulawula isithuthuthu sakhe wase eshayisa isigxobo, ngezintathakusa ngoLwesine, kusho umbiko wamaphoyisa.
Abahambisi bosizo lokuqala bathi indoda eneminyaka elinganiselwa ko-30 ubudala, ibihamba emgwaqeni iTown Bush Road, ingozi yenzeke ngabo-05:00 ekuseni, ngokombiko weNewswatch.
Okhulumela abakwaNectcare 911 uChris Botha uthi umlisa lona ushonele endaweni yesehlakalo, ngaphambi kokuthi kufike usizo.
Amaphoyisa ayaphenya ngengozi.
– Landela Izindaba News24 kuTwitter
(@IzindabaNews24).
- News24


text:
UMashatile uhalalisele abeLayla Fourie
2013-02-20 16:25
Johannesburg - UNgqongqoshe wezobuCiko namaSiko uPaul Mashatile, usehalalisele abadidiyeli befilimu iLayla Fourie, ethole indondo kumaBerlinale International Film Festival, eBerlin.
"INingizimu Afrika inezindaba eziningi ekumele zixoxelwe umhlaba wonke, siyabagqugquzela nabanye abaku lo mkhakha ukuthi baqhubeke babhale ngalezi zindaba,” kusho isitatimende sikaMashatile.
Ifilimu iLayla Fourie ididiyelwe ngumqondisi waseNingizimu Afrika kodwa ozinze eBerlin uPia Marais, yakhonjiswa eBerlinale International Film Festival, la enqobe khona indondo iJury Special Mention Award.
UMashatile uthi iNingizimu Afrika izoqhubeka nokweseka amaciko.
"Kumele kusetshenzwe kwakhiwe amathuba omsebenzi kuqiniswe namakhono embonini.”
Le filimu inabadlali abahlanganisa noTerry Norton, Rapulana Seiphemo kanye noRapule Hendricks, 9, nomdlali waseJalimane u-August Diehl.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Batelebhele emgwaqeni yeTheku abe-ANC
2013-01-11 13:09
Durban - Izinkumbi zabantu abathanda iqembu likaKhongolose, zidele amakhaza nemvula zashaya umgwaqo eThekwini, kubungazwa iminyaka engu-101, kwasungulwa uKhongolose, oyiqembu elibusayo eNingizimu Afrika.
Uhambo lusuke emgwaqeni uPixley ka Seme Street, lwajikeleza idolobha lwaya kophelela kuStalwart Simelane Street.
Umbukiso we-ANC ubuhlanganisa namalungu enhlangano abefake izikibha ezinemibala yeqembu nekhanda likaMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umehlokaboni kozokhomba ababulele intatheli
2013-02-18 07:39
Nairobi - Uhulumeni waseSomalia usekhiphe umehlokaboni ka-$50 000 kongaba nolwazi olungaholela ekuboshweni kwaloyo obulale intatheli.
UMohamed Ibrahim, ongomunye wezintatheli ezinegalelo elibonakalayo ezweni, ukuncomile lokhu kusukuma kukahulumeni, okumenyezelwe nguNdunakulu u-Abdi Farah Shirdon.
Okungenani bangu-18 abasebenzi bezezindaba ababulawa ezweni ngonyaka owedlule, okuyisibalo esabe sisikhulu kakhulu, silandela leso sokubulawa kwezintatheli ezweni elibhekene nempi iSyria.
"Akwamukelekile ukubulawa ngisho kweyodwa intatheli," kusho umyalezo kaShirdon, ngesikhathi abhala kuTwitter, eqinisekisa nangomehlokaboni.
"Umthetho ufuna bajeze ababulale intatheli," eqhuba.
Izintatheli zaseSomalia zibulawa ezehlakalweni ekuthiwa zisuke ziqhutshwa ngamaqembu adlelana ne-Al Qaeda.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).